
I 

Elipsoidul de culoare maro întunecat, din material 
asemănător lemnului, cu ieşituri-crengi ca nişte brațe, 
explodă pe cerul noros într-o străfulgerare de energie 
marcând ieşirea extradimensională. 

Energii albastre apărură la extremităţile braţelor 
stabilizând elipsoidul în aer. 

Şi nu prea. În interior, Ras se răsucea incomfortabil 
pe locul asemănător scaunelor pentru pasageri pus la 
dispoziţie de arhitectul vasului ciudat. 

— Asta nu este ceea ce aş numi un zbor plăcut! îşi 
făcu el cunoscută indignarea tovarăşilor săi 

— Este împrumutată. lţi ia ceva timp să înveţi 
pilotarea unui sai-ner; răspunse fiinţa ectoplasmatică 
mânuind comenzile magice ale vasului. 

Mânuind fiind un fel de a spune. Asurul exista în 
matricea magică de la prova sai-nerului, matrice 
controlând atât materia cât şi energia vasului. Intr-un 
anumit sens pilotul, odată ce se integra în matrice, 
devenea vasul. Ceea ce ar fi fost foarte greu pentru o fiinţă 
nonenergetică. 

Chiar şi asurul se chinuia cu comenzile. Odată 
stabilizaţi în aer  înveli sai-nerul într-o piele de 
invizibilitate. Populaţia indigenă nefiind obişnuită cu nave 
zburătoare nu doreau să-i alarmeze 

— Doar du-ne întregi la locul de întâlnire; Ossian 
indică un punct pe harta magică plutind lângă pilot 

Braţele se energizară împingând vasul peste vârfurile 
copacilor înalţi. Sai-nerul se aşeză într-o poiană largă, 
braţele servind drept suport în iarba înaltă a junglei ce se 


întindea în toate direcţiile. Asurul folosi simţurile sai- 
nerului. 

— Câteva forme de viaţă inteligente la marginea 
junglei; zise el. 

— Să sperăm că sunt gazdele noastre; Ossian atinse 
runa de deschidere a rampei. 

Işi luară precautii în timp ce păşeau afară, Alkanor 
ridicând un scut în jurul aventurierilor ieşiţi afară. Ras şi 
Kinon luară poziţii pe flancuri. Înainte de a coborî Alkanor 
le făcu semn pasagerilor înghesuiți în spatele vasului să 
aşteapte. 

De la marginea junglei, văzându-l pe Ossian, ieşiră o 
duzină de fiinţe. Una, două le recunoscu imediat, vettoni: 
fiinţe înalte de doi metri, membre groase, piele galbenă, 
patru braţe, având pe obraji un fel de tentacole subţiri. La 
fel şi pe spatele gambelor. Restul fiinţelor erau mici, negre, 
păroase. Ossian îi ştia drept ikalli. 

Din câte ştia Alkanor nu erau periculoşi. Nivelul 
tehnologic şi magic scăzut, dar niciodată nu puteai ştii cu 
siguranţă. Viziunea magică a elfului întunecat arăta că 
totul era liniştit. 

Ossian începu să vorbească cu băştinaşii. Cei mici 
gesticulau mult şi arătau mereu înspre vest, unde pitiţi 
după norii groşi se vedeau creste înalte încununate de 
coroane de zăpadă. 

— Ras, Kinon. Vreun semn că sunt probleme? 
murmură el prin comunicarea magică 

Ambii răspunseră negativ. Alkanor ajunse lângă 
grupul de fiinţe. 

— Despe ce este vorba? întrebă în dialectul lor 
secret. 

— Cei care ne-au contactat spun că este vorba de o 
forţă răuvoitoare care le distruge lumea. 

— Tot timpul este vorba de forţe răuvoitoare; 
răspunse zeflemitor Alkanor. 

— După câte mi-au spus cred că este vorba de ceva 
serios. După ce asigurăm zona, vom aşeza tabăra aici. 
Satul lor este aproape. Şi pune la treabă ausxiliarii. 


— Dacă Corrigan te aude vorbind aşa, te doboară cu 
un singur pumn! 

— Doar spune-le să aşeze tabăra. Şi să auzim ce au 
de spus gazdele noastre. 

Elful întunecat se întoarse la navă. Asurul eliberase 
comanda şi intrase în armura complicată pe care o purta în 
medii considerate de el ostile. 

Pasagerii din spate discutau între ei în şoaptă, pe cât 
de în şoaptă pot vorbii piticii. 

Cu muşchii bine formaţi şi putere enormă, ca un 
perete de stâncă, o legendă şi printre pitici Corrigan se 
juca cu ciocanul greu creat chiar de el. Împodobit cu rune 
şi protecţii magice o singură lovitură de ciocan dobora un 
gigant, lucrase la el timp de zece ani. Alţi doi pitici zăceau 
în grămada de cutii pline de echipamente şi aparate de 
alchimie pe care le căraseră după ei. Sub ei se găsea cala 
unde se odihnea sania-pământ. 

Lângă pitici, Nyras, misticul elfilor albi îi privea cu 
mirare, nu avusese ocazia să cunoască modul piticilor de-a 
glumi. Adus de curând de Ossian elful alb nu participase la 
vre-o misiune cu aventurierii, Nyras se dovedea a avea 
calităţi de arcanist dar era aplecat spre arta puterilor 
naturii. Studiase alături de copacii bătrâni care îşi 
trimiteau cunoştiinţele de la o generaţie la alta timp de 
sute de mii de ani. 

— Facem tabăra aici. Hai Corrigan, la treabă! 

Piticul se uită la Alkanor chiorâş dar se ridică de pe 
lada pe care şezuse atât de comfortabil. 

— L-aţi auzit pe elful întunecat! Face pe şeful, ca toţi 
din rasa lui. Dar ăsta este de partea noastră aşa că să-l 
ascultăm, fraţilor. 

Piticii se puseră pe lucru. Cutiile fură descărcate în 
linişte, având ajutorul lui Alkanor şi Nyras, care însufleţi 
golemi de lemn şi pământ să-i ajute cu lăzile grele. 

Instalată repede tabăra era protejată de inscripţii şi 
simboluri puternice. Dacă vre-o forţă duşmană se apropia 
aventurierii ar fi aflat de îndată. În plus Alkanor fortificase 
linia de apărare folosind o vrajă de paralizare. Oricine s-ar 


fi apropiat de tabără rămânea paralizat pentru scurt timp. 

Între timp, piticii instalară un aparat de măsurare 
magteh. Urma să le ofere răspunsuri despre lumea în care 
se aflau: atmosferă, gravitație, nivel de toxicitate, câmpuri 
energetice de diferite tipuri. 

Ikallii le povestiseră situaţia în care se aflau. Lumea 
lor era în cea mai mare parte acoperită de apă şi terenuri 
joase, mlăştinoase. Un singur continent era presărat cu 
terenuri înalte, unde se găsea şi platoul înalt care cauzase 
tot mai multe probleme în ultimul timp. Ikallii le permiseră 
vettonilor în urmă cu trei ani să stabileacă o colonie pe 
valea râului, în apropiere. Acum colonia avea în jur de 
două sute de mii de fiinţe şi mai multe sate cu populţie 
mixtă apăruseră în jur. 

Platoul înalt nu fusese niciodată explorat din cauza 
junglei de nepătruns plină de animale periculoase care-l 
înconjura şi înălţimii sale. Nu exista niciun drum care să 
urce până sus. Dar în ultimele luni cete de ikalli războinici 
ciudaţi atacaseră localităţile din jur, omorând tot ce le 
stătea în cale. 

Cu sălbătăcie. Şi pe puţinii pe care-i lăsau în viaţă îi 
târau după ei dispărâd în junglă, fără să mai poată fi găsiţi. 

O ceată, numărând cu miile, atacase comunităţile 
vettone. Spre deosebire de ikallii paşnici, vettonii 
contraatacaseră lovind cu forţă în coloanele inamice. 
Urmaseră bătălii sângeroase. Ca urmare ikallii ciudaţi au 
fost respinşi şi urmăriţi prin junglă. Generalii vettoni 
trimiseră o armată în junglă, urmărind ikalii ucigaşi până 
la baza platoului. Dar curierii armatei nu se mai 
întoarseseră. 

Apoi apăruse o mână de supraviețuitori care aduseră 
veşti tulburătoare. [In apropierea platoului  ceţuri 
acoperiseră armata şi dintr-o dată se treziseră măcelăriți 
de tot felul de fiinţe ciudate inclusiv sute de animale 
prădătoare. 

Speriaţi vettonii ceruseră ajutor mercenarilor planari 
cu care aveau din când în când contact. Mai exact cuiva 
care-l cunoştea pe Ossian şi ştia că se ocupă cu misiuni 


riscante. 

— Astea le-au găsit la gâturile ikallilor coborâţi de pe 
podiş. Ossian le arătă medalioane făcute din metal: un 
triunghi central cu o mulţime de linii care se întretăiau în 
jur, ca nişte şerpi. Ikallii le spuseră că nu recunoşteau 
simbolurile acestor medalioane, proprii lor zei nu aveau 
asemenea simboluri deci nu erau a soldaţilor lor. Şi nici a 
vettonilor. 

— Avem nevoie de mai multe informaţii; mormăi Ras 
întorcând capul către Corrigan; Maşinăriile au găsit ceva? 

— N-o să murim sufocaţi. Asta e sigur. Încă n-am 
terminat de analizat toate aspectele dar atmosfera e 
respirabilă. Gravitaţia este un pic mai mare decât normal 
dar acceptabilă. Încă n-am terminat testele energetice dar 
există un câmp psionic masiv cam în direcţia platoului. Şi 
când spun masiv mă refer la ceva proiectat de forţe 
magice, nu de ce-ar putea proiecta ikalli. In rest. Va trebui 
să aşteptaţi. 

— Acolo sus este ceva; murmură asurul, murmur 
proiectat către toţi aventurierii; O simt. Este ceva 
puternic. 

— Data viitoare ce-ar fi să aducem un empat? spuse 
Ras în timp ce studia o colecţie de arme ikall şi vettone. 
Chestiile acestea sunt simple, fără proprietăţi magice, 
primitive. 5 

Alkanor ridică palma rostind şoptit un cuvânt. In 
locul sferei de lumină puternică apăru un glob fantomatic 
ce arunca în jur o lumină slabă. 

— Magia e greu de legat şi are efecte mai reduse 
decât în alte Domenii. 

— Kinon, puterile tale sunt afectate? întrebă Ossian. 

Blana roşu aprins se zbârli şi ochii aventurierului se 
schimbară. 

— Nu, puterile mele sunt naturale aşa că încă mă pot 
transforma. 

— Bine. Vreau să cercetezi ruta spre platou. Am 
primit o hartă aproximativă de la vettoni. Vezi dacă 
corespunde cu terenul. Şi să găseşti o cale mai bună de-a 


traversa jungla. 

— Am înţeles; Kinon se ridică să plece. 

— Şi fără magie! Cu toţii! Fără magie ca să nu 
atragem atenţia. Deocamdată nu ştim cu ce avem de-a 
face. Alk, tu întăreşte defensiva taberei. 

Alkanor aduse un săculeţ şi împărţii brățări suple 
acoperite cu simboluri. 

— Luaţi fiecare câte una, cei care nu aveţi apărare 
psihică. Mai ales tu, Kinon. 

Încuvinţând aventurierul luă o brățară şi-o înghiţi. 

— Cel mai bun loc; zise când văzu privirea mirată a 
lui Nyras. 

— Se va transforma şi cel mai sigur loc este în 
interiorul trupului; îl lămuri Ras pe elful alb prinzându-şi 
brăţara pe mână. 

— Kinon. Dacă poţi adu-mi un prizonier. Dacă poţi! 
Încearcă să-l aduci inconştient, pune-l într-un cocon. 

Ossian îi aruncă două mici ovoide pe care 
aventurierul le prinse cu îndemânare. Şi rânji ca o fiară. 

— Dacă pot Oss. Nu-ţi promit nimic. 

Se retrase şi plecă să-şi îndeplinească misiunea. 
Prefera să fie singur când se întâmpla transformarea. 

— Ras tu iei prima veghe. Nava ta este în mod de 
veghe, RiLa? zise Ossian 

— Da. Armele ei sunt suficiente pentru a anihila orice 
ameninţare venind de la ikalli sau vettoni. 

— Vreau şi ceva simplu; Ossian privi direct la Nyras; 
Poţi să ridici un zid de spini în jurul taberei? 

— Da. 

— Fă-o! Restul, ştiţi ce aveţi de făcut. Deocamdată să 
ne odihnim şi să aşteptăm rezultatele aparatelor piticeşti şi 
ale lui Kinon. 

Alkanor rămase să povestească cu unul dintre pitici 
şi Corrigan. Nyras îşi începu vraja de ridicare a zidului de 
spini. Thubarr se îngrijea de maşinăriile care cercetau 
mediul. 

Ossian se asigură de magia ce proteja tabăra şi se 
apucă să lege vrajile necesară aducerii de aliaţi în luptă. 


Nu aliaţi interdimensionali ci aliaţi conjuraţi temporar de 
magie. Patru modele de bronz ca nişte jucării de copil mic. 
Fiecare capabilă să se transforme într-un aliat de nădejde. 
A cincea, magul-luptător o puse înapoi în cutioară. Aceea 
figurină rămânea ultima lui carte. Darul fusese primit de la 
un arhmagician. Şi cea ce venea în ajutor nu era 
întotdeauna comfortabil, sau controlabil. 

Veniseră aici pentru o problemă „mică" aşa le 
spusese contactul, nu pentru a purta un război împotriva 
unei întregi naţiuni. Echipa sa era bună şi avea să-şi 
îndeplinească contractul. Trebuiau s-şi apere reputaţia. 
Reputația era tot ce aveau mercenarii planari. Fără 
reputaţie nimeni nu te angaja şi ajungeai la misiuni de-a 
dreptul sinucigaşe. 

Dimineaţa urma să se întâlnească cu doi lideri de 
război, un fel de generali sau ce orice alt nume ar fi purtat 
la vettoni şi trebuia şă se pregătească pentru negocieri. O 
armată de vettoni ar fi fost la îndemână, ikallii fiind prea 
mici ca să fie buni luptători. 

Rămânea de văzut ce veşti aducea Kinon, gândi el. 

Ştia că Kinon îşi va duce treaba la bun sfârşit. 

Metamorful absorbea noul său mediu. Kinon se 
alăturase bamdei lui Ossian cu ceva vreme în urmă, 
puterile sale dovedindu-se folositoare aventurierilor în o 
grămadă de situaţii. Cu ajutorul lui Ras şi Alkanor învățase 
o mulţime de forme folositoare a creaturilor diferitelor 
planuri, îi lua timp să înţeleagă şi să înveţe o nouă formă. 
Dar după învăţarea ei tiparul rămânea o amprentă 
genetică pe care o putea aduce cu uşurinţă la suprafaţă cu 
ajutorul voinţei. Nu toate puterile fiinţei în care se 
metamorfoza îi erau la dispoziţie, mai ales cele magice. De 
aceea prefera să folosească creaturi a căror puteri erau 
naturale şi nu magice. 

Rasa lui măcelărită şi făcută sclavi datorită darurilor 
pe care le posedau. Puţinii rămaşi în viaţă se găseau 
împraştiaţi de-a lungul şi latul Domeniilor. Când Ras îl 
salvase din sclavie şi-l învățase să-şi folosească abilităţiile 
în feluri la care nu avusese acces înainte. Inclusiv cea de a 


lua forme demonice. Ca cea pe care o folosea acum. 

Jungla ikalla îi fusese străină cu puţin timp în urmă. 

Intre timp învățase. Forma pe care o luase era cea a 
cercetaşilor forţelor demonice: şase picioare în acelaşi tip 
şi mâini cu ghere lungi, musculoase, ca şi restul trupului. 
Capul prelungit se termina cu o gură plină de dinţi ascuţiţi, 
trei ochi şi o serie de deschizături cu care mirosea şi 
auzea. Pielea ca şi scoarţa de copac îl camunfla preluând 
textura mediului înconjurător. 

Kinon folosea forma de şerpaş în misiunle de 
cercetare. Nu degeaba se chinuiseră demonii să 
plăsmuiască o asemenea creatură. 

Gustă aerul junglei, strecurându-se cu uşurinţă prin 
vegetaţia deasă. Animalele junglei, cele care îl simțeau, se 
trăgeau la o parte. Instinctul lor primitiv le transmitea că 
au de a face cu o forţă puternică şi primitivă. Simţi jivina 
de mărimea leului urmărind-o, dar doar pentru o secundă, 
cât timp îi luă să-şi schimbe textura. Dintr-un salt ajunse 
departe, lăsând jivina nedumerită în urmă. 

În viteză trecu pe lângă vettonii şi ikallii înarmaţi ce 
păzeau o trecere de râu. Kinon nu folosi puntea ci sări 
peste cursul de apă, forţă extraordinară era unul dintre 
atributele incluse în construcţia genetică a cercetaşului. Îşi 
continuă galopul ghidându-se fără greşală dispunea de-un 
ecolocator şi de vedere nocturnă excelentă. La un moment 
dat un prădător local, care făcuse greşala de a-i bara 
drumul, a fost ucis cu o singură lovitură de braţ înarmat cu 
gheare. 

Apoi. Dintr-o dată. Se opri. Mirosise ikalli. Dar ceva 
nu era în regulă cu ei. Mirosul era diferit, părea în 
neregulă. Se hotări să investigheze. Având grijă să nu fie 
simţit se apropie de poziţia ikallilor. Mişcându-se ca 
umbrele, furişându-se prin iarba înaltă, sărind de pe un 
trunchi pe altul, ajunse să-i vadă. 

Patru ikalli erau strânşi unul lângă altul. Păreau 
deznădăjduiţi, cu o flacără pâlpâitoare aruncând o lumină 
aproape inexistentă ce le ţinea companie. Arme nu 
deţineau, cel puţin nu la vedere, doar nişte cuțite lungi la 


brâul fiecăruia. 

Strecurându-se cu iscusinţă Kinon ajunse la câţiva 
metri în spatele grupului. leşise de sub protecţia junglei 
aşa că vegetaţia era rară şi doar iarbă. Nu-i păsa, 
camunflajul său rămânea excelent, avea încredere în 
abilităţile trupului cercetaşului demonic. 

Se încordă cu toate picioarele. Şi se lansă. 

Căzu pe spatele unuia, rupse gâtul celui de lângă. Cu 
viteză năucitoare dobori pe al treilea cu un pumn în cap şi 
muşcă capul ultimului. Totul se petrecu în mai puţin de un 
minut. 

Băgă mâna în buzunarul organic, marsupiu, ce-l avea 
în dreptul stomacului, scoase bobul dat de Ossian şi-l 
aruncă lângă ikallul inconştient. 

Bobul explodă şi sute de fire subţiri de pânză ţâşniră 
înfăşurând trupul piticaniei într-un cocon protector care 
urma să-l ţină inconştient până ce ajungea la tabără pentru 
a-l interoga Alkanor. Îl luă pe umăr dar se dovedi 
incomfortabil, aşa că-l legă pe spate cu curele tari de piele. 
Hamul se dovedi perfect. Hotări să se întoarcă pe aceeaşi 
rută, considerând-o sigură. 

Făcu doar trei salturi şi se opri. 

Cu coada ochiului văzu o sclipire pe dealul următor, 
pe care încă n-apucase să-l exploreze. Scânteia dispăru 
imediat. Ridică capul mârâind şi adulmecând. Era însă 
prea departe pentru a desluşi ceva sigur în amestecătura 
de mirosuri a junglei. 

Stătu nehotărât. Analizând situaţia. 

Dacă verifica scânteia pierdea timp şi cu coconul pe 
spate nu era chiar invizibil. În aceelaşi timp însă dacă 
găsea duşmanii putea să avertizeze tabăra. Scuturând 
capul reintră în junglă, încă nedecis. Căută din nou 
mirosuri familiare dar nu găsi. Creierul său păstrase 
amprenta iniţială dar preluase şi caracteristicile 
cercetaşului demonic. Misiunea primară rămânea 
prioritară: să găsească drumul şi să aducă un prinzonier. 

Misiunea părea îndeplinită, găsise o cale fără 
capcane prin junglă şi capturase un prizonier. S-e hotără, 


se întorcea în tabără. 


II 

Dimineaţa sosi pe neaşteptate pentru Nyras. Dormise 
buştean şi ieşi somnoros afară respirând cu nesaţ aerul 
curat. 

Văzu că, Kinon revenise şi stătea cu Alkanor 
inspectând ceva ce se găsea la picioarele lor. Elful alb nu 
vedea exact ce este. Piticii trebăluiau în jurul maşinăriei 
lor care continua să pufăie, zumzăie şi să emită câmpuri 
energetice. Ossian nu era de văzut şi nici Ras. Asurul 
probabil se întorsese în navă. 

Nyras apucă să se echipeze. Îşi trăsese cizmele şi-şi 
prinsese lanţul mantiei când avu o senzaţie de pericol 
iminent. 

Fulgerător sări într-o parte cu pumnalul în mână. 

Ras râse zgomotos apărând lângă uşa cortului 
modular. 

— Ai început să simţi invizibilitatea fără ajutorul 
magiei. Bine! Nyras îşi regăsi calmul. 

— Într-o zi cineva o să te înveţe o lecţie dacă continui 
cu glumele astea. Sper să doară. 

Tieflingul ridică umerii: 

— Poate. Dar este mai distractiv aşa. Hai, Ossian are 
musafiri. Ikallii nu ne-au spus chiar totul. 

Ras fiind un tiefling, o corcitură între un om şi un 
demon, nu se putea stăpâni să nu joace feste. Îi era în fire. 
Dar în acelaşi timp Ras crescuse în subteranele unui oraş 
planar. Învăţase să lupte de când statuse în picioare. Cum 
puterile sale îi dădeau acces la doar câteva trucuri minore 
îşi folosise cea mai bună armă, creierul. Devenise hoţ fără 
pereche şi apoi asasin. Învăţase şă-şi crească puterile cu 
ajutorul amestecurilor magteh. Nyras îl văzuse purtând 
sub tunică un scuipător, din câte îi spusese Alkanor arma 
scuipa un proiectil ce ardea mai tare decât soarele, de fapt 
arma era numită starfire. Alkanor îi spusese poveştile care 
se spuneau pe la colţuri despre Ras. Dacă nu-l omorai din 
prima erai mort. 


Lângă cortul lui Ossian se vedeau patru fiinţe 
complet necunoscute lui Nyras. Un pic mai înalte decât 
elfii dar legaţi de parcă ar fi fost pachete de muşchi, 
purtând armură dintr-o piele întărită cu lamele metalice 
roşiatice şi coifuri semi închise. Semănau la trăsături mai 
degrabă cu orcii, dar existau o serie de ridicături 
prelungite, osoase, ce indicau o întărire a scheletului, în 
jurul umerilor şi pe braţe. Scuturi rotunde le atârnau pe 
spate şi fiecare purta câte o spadă la brâu. Văzu şi 
ghioage, securi, arcuri lungi. Le plângea de milă celor care 
le-ar fi stat în cale. 

Interiorul cortului răsuna cu voci distincte. Ossian se 
răstea la un trio compus dintr-un vetton, un ikall şi un 
dardan. Dardanul purta set de armură la fel ca şi soldaţii 
de afară, dar şi-o manta lungă ce ascundea armele purtate 
la brâu. Retras, pe o ladă, statea un om îmbrăcat în robă 
de vrăjitor. 

— Ne-aţi ascuns fapte! Ne-aţi pus în pericol! Ossian 
păstra tonul calm, dar nu pentru multă vreme. 

— Am crezut că sunt pierduţi; răspunse vettonul. 

— Păstrând secretul despre ei am crezut că veţi fi 
liberi să acţionaţi fără teamă; ikallul spera împăciuitor că 
nu se va ajunge ca aventurierii să plece. 

— Noi am fost angajaţi de-o naţiune de pe partea de 
vest a platoului. Mai bine spus stăpânul meu i-a asigurat 
pe ikalli că îi va proteja în schimbul unui tribut; interveni 
dardanul. 

Vrăjitorul uman se scutură de parcă s-ar fi trezit din 
somn: 

— Nu le spune nimic. Stăpânul se va întoarce după 
noi şi vei fi pedepsit. Ossian folosi o singură mişcare a 
mâinii adormindu-l pe om c-o vrajă simplă. 

— Dardanule, noi doi trebuie să discutăm. Restul 
ieşiţi afară! Ras supraveghează-i pe oaspeţii noştrii 
înarmaţi! Nyras ai grijă de prietenii noştrii! Generale 
Autho, în lumina noilor dezvăluiri voi avea nevoie de cel 
puţin şase sute de luptători. Stabileşte toate detaliile cu 
Nyras. Dar să fie gata şi pregătiţi de marş până mâine 


dimineaţă. 

Odată ceilalţi plecaţi masivul negru a cărui piele era 
acoperită cu rune albe îl invită pe dardan să ia loc: 

— Numele tău este Ar'Sakar. După felul cum te-ai 
comportat nu pari zelot. Aş dori să ştiu detaliile prezenţei 
voastre aici? 

— Eu fac parte din ceea ce noi numim Avangardă. 
Trupe de atac, de şoc, ale rasei mele. In ultimii doi ani am 
fost în serviciul unui vrăjitor uman. Un vrăjitor puternic. În 
lumea lui stăpâneşte un continent întreg, mereu încearcă 
să-şi extindă teritoriul cucerind alte lumi sau face pradă 
acolo unde nu reuşeşte să cucerească. Ími sunt 
necunoscute condiţiile exacte care au dus la înţelegerea 
între ikalli şi stăpânul vrăjitor. Dar a trimis o companie de 
cvazi, doi vrăjitori, doi cercetaşi dardani împreună cu mine 
ca să rezolvăm problema. Ni s-a spus că trebuie să vânăm 
o bestie magică. 

— Cvazii sunt cei de afară? 

— Da. Războinici modificaţi de magia stăveche în 
vremurile apuse ale planurilor, ca să servească drept trupe 
de şoc. Şi sunt buni la asta. Războinici mândrii ce luptă ca 
demenţii pentru victorie. 

— Ce s-a întâmplat cu voi? Din câte îmi spui eraţi o 
forţă de luat în seamă. 

— Am să-ţi spun. Cercetaşii au luat-o înainte şi ne-au 
creat drum să trecem prin junglă. După două zile am ajuns 
în apropierea platoului. În drum am descoperit o 
comunitate, un sat de vettoni. Parcă înebuniseră. 
Sacrificau proprii săteni şi-i mâncau, se mutilau cu tatuaje 
complicate. Observându-ne au tăbărât pe noi ca sălbaticii. 
Demenţii se aruncau pe noi chiar când au văzut că noi îi 
nimiceam în masă iar ei nici măcar nu ne puteau răni. l-am 
măcelărit pe toţi. Cvazii, metodic, au eradicat tot ce-a 
rămas în viaţă, inclusiv progeniturile. Şi, înainte ca să ne 
judeci, am văzut cum sătenii îşi omorâseră singuri copiii. 
Orice ar fi fost i-a afectat pe toţi. Nu puteam să luăm riscul 
să fim şi noi infectați. Ossian ştia prea bine că într-o 
misiune sentimentele nu-şi aveau rostul. 


Participase la destule misiuni în care deciziile morale 
fuseseră cenuşii. Aşa că n-avea de gând să-l judece pe 
dardan. 

— Aţi câştigat lupta. Dar ce s-a întâmplat după 
aceea? 

— Am făcut popas în sat şi a doua zi ne-am continuat 
drumul ajungând până la baza platoului. Acolo am instalat 
tabăra până ce vrăjitorii urmau să divineze o cale spre 
vârful muntelui. În acea noapte ne-au lovit. Fără veste ne- 
am trezit sufocaţi de numărul atacatorilor. 

— Cine v-a atacat? Ossian îşi făcea însemnări pe 
harta ce reprezenta platoul şi împrejurimile. 

— Mai bine zis ce! Sute de animale. Prădătoare, 
ierbivore. Parcă  înebuniseră. Am luptat. Magia şi 
eficacitatea războinicilor oferindu-ne superioritate netă. 
Lupta a fost feroce, doboram unul, altul îi lua locul. Forţaţi 
să cedăm teren vrăjitorul a eliberat o magie puternică 
lovind minţile tuturor atacatorilor. Dar cumva, nu ne-am 
putut explica fenomenul, parte a magie s-a reflectat înapoi 
afectând mintea vrăjitorului. E lucid o parte a timpului, în 
alte momente nu. 

— Cum aţi reuşit să scăpaţi? se interesă Ossian. 

—  Minţile atacatorilor au fost şi ele afectate de 
magie. În confuzia produsă am fugit împreună cu cei 
rămaşi în viaţă. Nu toţi au scăpat. După un timp ne-am dat 
seama că, conexiunea cu stăpânul vrăjitor nu se putea 
lega, am încercat să ne croim drum la cea mai apropiată 
comunitate vettonă mai însemnată unde speram să găsim 
un mijloc de comunicare sau măcar informaţii care să ne 
conducă la unul. 

— N-aţi reuşit să vă urcați pe platou? 

— Nu. 

— Bine Ar'Sakar. Nu ştiu dacă ţi-ai dat seama, dar 
comunicarea cu celelalte realităţi e tăiată. Dacă am folosi 
la maxim capabilitățile ce ne stau la dispoziţie am putea să 
transmitem un mesaj. Dar acest mare consum de energie 
ne-ar lăsa foarte slăbiţi. Iar eu sunt curios şi am de gând să 
aflu ce se află pe platoul acesta blestemat. Eşti binevenit 


să ni te alături. Vrăjitorul şi cvazii rămân cu vettonii. 

— Cvazii vor vrea să vină la luptă Ossian. Sunt 
războinici, creaţi şi crescuţi, având în minte acest singur 
scop - victoria. S-au retras doar la ordinul meu. Vor să 
răzbune moartea camarazilor. 

— Dacă crezi că-i poţi controla sunt bineveniţi. Dar la 
prima încălcare a ordinelor mele pleacă. 

— Da, am înţeles! 

— La fel şi pentru tine! 

— Misiunea aceasta trebuia să fie ultima în slujba 
vrăjitorului. Mi-am îndeplinit obligaţiile. Voi lupta alături 
de voi; zise dardanul făcând o plecăciune scurtă. 

— Alkanor va discuta cu tine pe această temă. Are el 
vrăji pentru toate! Să mergem să vedem ce au aflat de la 
prizonierul nostru micut. 

Ikallul adus de Kinon avea o serie de umflături şi 
creşteri în partea superioară a corpului ce păreau de 
natură organică. În special pe umeri, după gât, şi pe cap. 
Creşterile erau de culoare verde închis, pe alocuri cu maro 
cu forme extrem de variate. 

Alkanor îl menținea în stare de inconştienţă. 

Ossion se apropie şi-l privii: 

— Ai aflat ceva de la el? 

Elful întunecat nu răspunse, îndreptă o baghetă spre 
corpul aşezat jos şi rosti o vrajă. Ochii ikallului se 
deschiseră, clipiră, şi se închiseră la loc. 

— Mă tem că încercarea mea de-al controla a 
determinat o reacţie de apărare implantată subconştient. 
Creierul a încetat să funcţioneze corect. Şi chestiile alea 
organice nu sunt magie sunt crescute pe el ca paraziţii 
biologici! Cred că am nevoie de Nyras. El e druid. Se 
pricepe la chestii organice. 

— Ți-l trimit. Stai să termine cu vettonii. Touşi, ceva 
ai scos de la el? 

— Imagini neclare, separate. Forţa subconştientă a 
blocat legătura telepatică. Purta asta la gât! 

Ossian luă medalionul ciudat şi-l examină. Era la fel 
ca celelalte. 


— Imaginile? 

— Ceva enorm ca un turn uriaş cu diametrul cât 
amfiteatrele. Părea organic la origine. Mii de ikalli cu 
umflături. Şi creaturi, animale din cât îmi dau seama 
băştinaşe, transformate. Imagini cu lucruri, crevase 
deschise din care cresc un fel de muşchi. Lucruri ciudate 
Ossian, lucruri care nu aparţin acestei lumi. Restul 
imaginilor nu le înţeleg. Sunt din interiorul structurilor. 

Negrul răsuflă greu: 

— Cred că misiunea asta va fi mult mai grea decât 
ne-am închipuit! Kinon râse. 

— Ossian, şefule, suntem buni. Ţi-a fost ruşine cu noi 
în trecut? Am rezolvat treaba întotdeauna. 

— Nu competenţa este problema. Ci numărul. Cred 
că suntem categoric depăşiţi numeric. Şi magia e greu de 
legat. Avantajul nostru a fost întotdeauna forţa magică. 
Acum îl pierdem. 

Dardanul întoarse medalionul pe toate părţile: 

— Eu sunt psionic. Pot încerca o atingere mentală. 
Dar asta e o imagine a zeului lor. 

— Ce? exclamă Ossian. 

— O chestie ciudată se afla în satul nebun. Un turn 
mare la care se rugau. Cam ce-a descris elful întunecat. Şi 
simboluri ca acesta pe lângă fiecare casă. 

— Corrigan!! strigă Ossian. 

Piticul ridică capul peste fumul maşinăriei. Văzând 
figura serioasă a magicianului îşi stăpâni limba şi lăsându- 
şi ajutoarele să ajusteze maşinăria veni să vorbească cu 
Ossian. 

— Da, ce doreşti? 

— Maşinăriile tale au terminat măsurătorile? 

— Da. Energia psionică emanând de la poziţia 
platoului este enormă. În rest, am scos raportul. Nimic 
interesant de la distanţa asta. [esuturile de animale şi 
vegetaţie au fost cercetate dar sunt irelevante. Am dori să 
analizăm lucrurile organice care cresc pe ikall. 

— Mă tem că nu vei avea timp. Trebuie să pornim la 
drum. Adunarea în zece. Ar'Sakar, pregăteşte-ţi soldaţii. Şi 


vino în cort să participi la consiliul de război. Puterile tale 
psionice vor fi de folos. Mă duc să vorbesc cu Ra'Li'Ki'Dan, 
asurul va trebui să rămână cu nava. Este foarte posibil să 
fie nevoie de puterea de foc a vasului. Ras, te rog să vezi 
ce face Nyras cu vettonii. Şi adu-l la consiliu. 

Asurul reaşeza lucrurile în cala navei. Îl simţi pe 
Ossian intrând şi se întoarse. Costumul expiră ectoplasma, 
asurul reformându-se într-o formă aproximativ umanoidă. 
Apoi se reformă într-o sferă cu tentacole prelungi. 

— Vrei să rămân cu nava? Nu-i aşa? 

— Începi să fi telepatic, prietene! 

— Nu. Dar nava aude lucruri. Şi eu aud, apoi pun cap 
la cap. O să ai nevoie de ajutor şi extracţie rapidă. Şi, dacă 
nu mă înşel, de lucrul special pe care l-ai adus cu tine. Cu 
toate că ar trebui să-ţi spun că nimic de pe lumea asta nu 
valorează cât artefactul tău. 

— Este în siguranţă? Ossian închise uşa calei. 

— Da;  tentacolul  ectoplasmatic intră într-o 
deschizătură în perete şi o serie de rune se aprinseră. 

Peretele se trase la o parte, dezvăluind o nişă în care 
era ascunsă o cutie pătrată acoperită cu rune şi 
basoreliefuri reprezentând scene apocaliptice cu distrugeri 
în masă. Ossian trecu degetele peste rune simțind vibrația 
puterii încătuşată înăuntru. Eliberată, provoca distrugeri 
catastrofale. 

— Inchide-o; spuse scurt 

Peretele culisă înapoi la fel de uşor pe cum se 
deschisese. 

— După ce plecaţi am să schimb poziţia navei, intru 
în starea de camunflare şi aştept să mă contactaţi; 
ectoplasma se retrase în interiorul armurii de luptă. 

— Da. Dar fii pregătit. S-ar putea ca puterea 
platoului să se întindă până aici. 

— Fii îngrijorat pentru tine. Tu eşti cel care intră în 
gura dragonului. Aventurierul nu răspunse. Cobori din 
navă Gândindu-se la ce îi spuses 

RiLa. Ossian intrase în viaţa de aventurier după ce 
părăsise Academia Magilor din Kyr în urma unor conflicte 


interne între magi. Provenind dintr-o familie bogată de pe 
o lume legată printr-o poartă permanentă cu Kyr banii nu 
fuseseră o problemă. 

În Kyr se întâlnise cu alkanor şi învăţaseră unul de la 
celălalt. Tot atunci deveniseră ţinta lui Ras care încercase 
să-l omoare pe Ossian. Eşuase. 

Se împrieteniseră şi hotărâseră să se aventureze 
împreună în Domenii. Aşa îi găsiseră pe Kinon şi Nyras. Cu 
asurul se întâlnise pe Akun, o lume a zeilor şi el acceptase 
să stea cu ei pentru o vreme. Dar până la această misiune 
se ocupaseră de misiuni uşoare, doar acum hotărâseră să 
ia misiuni riscante şi să se aventureze departe de Kyr. 
Tocmai de aceea plănuise cu atâta grijă detaliile misiunii: 
împrumutase sai-nerul, strânsese o cantitate 
impresionantă de echipamente magice şi magteh şi 
împrumutase sania de pământ. 

Până acum precauţiile se dovediseră întemeiate. 

Spera doar ca situaţia să nu se înrăutăţească. 

Intră în cortul lui. 

— Nyras, Ras? 

Cei doi îl priviră pe vettonul ce comanda delegaţia, îi 
făcură semn să vorbească: 

— O armată de o mie de războinici sunt gata de 
luptă. Vor înainta sub comanda unor generali din direcţii 
diferite către platou. Prietenii ikalli vor aduce şi ei două 
mii de oşteni. Trupele lor sunt slabe dar ca număr şi arcuri 
scurte fac mult. Restul este în mâinile voastre. 

— Echipa mea va alege o rută şi vom urca pe platou. 
Din câte văd vom avea o luptă grea în faţa noastră; aruncă 
pe masă medalioanele; Se pare că suntem puşi să 
înfruntăm un zeu. Nu cunoaştem puterea fiinţei şi nici 
mijloacele sau metodele lui de luptă. Dar se pare că are o 
mare putere şi influenţează minţiile. Îl vom înfrunta, nu stă 
în firea noastră să dăm înapoi dintr-un contract dar o vom 
face în modul nostru. 

Se apropie de harta întinsă pe masă şi marcă o 
direcţie cu degetul: 

— Armata va folosi ruta aceasta. Acum generale, te 


rog să ne laşi să ne pregătim! 

Vettonul ieşi indignat. Aventurierilor nu le păsa, 
pericolele ce le stăteau în faţă erau mai importante. 

Ossian trasă simboluri luminoase în aer şi atmosfera 
deveni încărcată cu sclipiri: 

— Acum putem vorbi. În primul rând problema ta 
Ar'Sakar. Dardanul rămase tăcut. 

— Trebuie să ştim dacă ne vei fi loial; continuă 
Ossian. 

— Mi-am dat cuvântul! 

— Şi în mod normal l-aş accepta. Dar în linia noastră 
de activitate încrederea se câştigă greu. Am nevoie de 
geas de loialitate. Dat sub supravegherea mea. Trebuie să 
mă laşi să pun o vrajă de adevăr pe tine. 

— Nu credeam că cuvântul meu are atât de puţină 
valoare.Şi eu am petrecut timp umblând dimensiunile! 
Înţeleg nevoia de încredere între membrii echipei. Am să 
iau legământul. Dar fără încercări de infiltrare în minte. 
Apărarea psionică este automată şi reacţionează instinctiv. 

— Foarte bine. Apreciez gestul tinere dardan. 

Legământul dură. Dardanul îl rosti cuvânt cu cuvânt, 
apăsat, aflat sub vraja de adevăr. Aflat sub influenţa 
legământului, dacă Ar'Sakar încearcă să acţioneze 
împotriva aventurierilor ar fi fost paralizat imediat. 

— Ca membru al Avangardei voi sta alături de voi; 
completă Ar'Sabar; 'Tovarăşii pierduţi vor fi răzbunaţi. Şi 
primiţi şi jurământul cvazilor rămaşi. Războinicii mei vor 
conduce atacul dacă ne lăsaţi onoarea. 

Ossian le făcu semn să se strângă în jurul hărţii: 

— Ş tii că avangarda va fi poziţia cea mai periculoasă 
Ar'Sakar? 

— Da. Dar ne va da posibilitatea să ne arătăm 
talentele. Şi cvazii sunt trupe de şoc. Atacăm primii. 
Spargem rezistenţa duşmanilor. Asta facem. 

— Puteţi fi avangarda. Kinon va fi cercetaşul. Vom 
folosi sania-pământ pentru transportul echipamentului 
greu. Corrigan şi piticii lui vor fi pe ea. Eu şi Ras alături de 
ei. Alkanor şi Nyras formează ariengarda. 


— Ossian, nu-l vrei pe Nyras în faţă? zise Alkanor; 
Mai multă magie disponibilă în faţă. 

— Acest duşman nu ne va ataca frontal. Nu. Vor ataca 
din toate părţile. Discuţia continua destul, cât timp toate 
elementele fură aşezate la locul lor. Dardanul îşi pregăti 
luptătorii. Pierduseră poţiunile şi unguentele în bătălie, 
dar Ossian desfăcuse o ladă plină de poţiuni de vindecare 
şi întărire. Primeau câte două fiecare, le vărsau în plosca 
de lemn ce-o purtau la brâu. Ar'Sakar prinse taşca sa pe 
spate cu chingi de metal. Înăuntru avea o ploscă, trei 
containere cilindrice de lemn conţinând scroluri şi 
containere de luptă şi o cutie dreptunghiulară în care ţinea 
pietre de foc şi alte tipuri de arme. Containerele şi restul 
lucrurilor erau la rândul lor ţinute în buzunare interioare 
închise, asigurând astfel mobilitate totală în luptă. Avusese 
grijă să ia o curea lată de piele cu buzunăraşe, în care 
îndesase o serie de mărunţişuri. 

Aventurierii se echipaseră şi ei. De la poţiuni, bombe 
de mână, grenade de felurite tipuri la baghete magice, 
arbalete de foc, aruncătoare magteh şi arme albe încărcate 
cu aură magică. 

Ras era extrem de atent cu echipamentul său. Spre 
deosebire de ceilalţi el nu dispunea de puteri magice, 
abilităţile sale se reduceau la vederea invizibilităţii, aurii şi 
invizibilitate parţială. Purta la brâu armele sale preferate, 
două pumnale lungi cu lame ce furau viaţa atunci când 
atingeau ţinta. Alesese un aruncător de vârfuri magice 
îngheţate, o serie de grenade şi pietre runice cu diferite 
puteri. Armura uşoară, flexibilă, din piele de dragon îl 
apăra de atacuri şi arme simple. Amuletele şi inelele îi 
ofereau  protecţii şi puteri suplimentare. Scuipătorul 
rămânea sub tunică dar mai luă încă unul pe care-l prinse 
la brâu. 

Nyras purta propriile artefacte dar luase mănuşi- 
lamă şi protectoare de braţ având îmbibată magia scutului 
în ele. Luă şi un pumnal cu lamă de gheaţă. Toiagul 
rămânea arma lui cea mai puternică. Îl făurise singur şi 
ascundea o grămadă de trucuri sub aspectul simplu de 


lemn-fier. 

Alkanor avusese grijă să se înarmeze dar să înarmeze 
în acelaşi timp şi piticii. Sania-pământ avea montat 
propriul armament, aruncător de flăcări pe dreapta şi în 
faţă, şi un lansator de săgeți pe stânga. Piticul scund, 
relativ pentru un pitic, numit Bord alesese arbalestul ce 
arunca bolți de foc. Corrigan se arăta nepăsător purtând 
armura construită de el şi ciocan, făceau mai mult decât 
orice altă armă. 


III 

Ossian dădu comanda şi se puseră la drum. 

Primele ore trecură cu uşurinţă, jungla rară nu le 
dădea bătăi de cap aventurierilor şi piticii îl asigurară pe 
Alkanor că sistemul de nondetecţie funcţiona. Nimeni nu 
putea să-i detecteze prin mijloace magice sau psionice de 
clarviziune. 

Pe măsură ce înaintau jungla devenea tot mai deasă, 
urmau drumul găsit de Kinon ca să nu devină împotmoliţi 
în ea. Nyras pusese o vrajă abia sesizabilă de respingere a 
animalelor în jurul lor. Până şi mizerabilii de țânțari se 
tineau la distanţă. 

Kinon se tinu în faţa grupului cercetând terenul. 
Găsise câteva animale rătăcite dar acestea nu prezentau 
un pericol pentru aventurieri. Totul părea în ordine. 
Lunecă pe sub trunchiul putrezit, acoperit de frunze 
moarte şi mirosii aerul Stătut. In stânga stufărişul bogat 
acoperea o mlaştină. Mirosul animalelor îl determină să 
arunce o privire. Sării uşor peste bălți evitând pericolele 
nisipurilor mişcătoare. 

Ajungând la marginea mlaştinii se căţără în primul 
arbore mai rezistent pentru a arunca o privire în jur. 
Stufăriş, plante ciudate, nuferi largi. Dedesubt simţea 
viaţa. Viaţa vibrând haotic îi inundă fiinţa. O clipă îşi 
permise să se bucure de prezenţa ei dar momentul trecu 
repede. Plecă capul şi sări înapoi la drum. 

Ar'Sakar se ghida după marcajele lăsate de Kinon şi 
înaintă prin jungla devenită deasă. Cvazii păşeau cu grijă. 


Frica era o emoție stranie pentru ei, dar după cele 
întâmplate în ultimele zile se simțeau „scuturaţi”. 
Scuturaţi fiind termenul ce putea definii senzaţia care îi 
încerca. Scuturile masive le ţineau în faţă, protecţie mai 
mult mentală, împotriva unor eventuali inamici. 

Dardanul păşea cu aceeaşi grijă, testând terenul cu 
puteri psionice. Luase mănuşile oferite de Alkanor, îi 
înzeceau puterile fizice şi mai posedau capacităţi 
interesante, inclusiv capacitatea de a proiecta lame de 
energie care tăiau mai ceva decât armele magice. 
Intorcând capul văzu sania-pământ mişcându-se greoi prin 
vegetaţia junglei. Viaţa îl trecuse prin multe încercări şi 
lumi, văzuse de la demoni-lorzi la vrăjitori puternici. 

Şi totuşi se simţea nevoit să-i admire pe aventurieri. 

Trupa sa nu ştiuse la ce se înhămase şi aroganti, 
mândrii de forţa lor înaintaseră fără să ia în considerare o 
verificare amănunţită a adversarului. Aventurierii înaintau 
pas cu pas cu toate că puterile le erau considerabile. Ştia 
că Ossian putea să-i ardă întreaga ceată de cvazi c-o 
singură magie. Cu el era altceva, fiind antrenat în 
Avangardă, puterile psionice erau pe măsura magiei 
directe. Dar învățătorii îl antrenaseră pentru luptă directă 
şi apărare psihică, el n-ar fi putut crea o sferă de foc nici 
dacă era ameninţat cu moartea. Învăţase să folosească 
trăsnetele create psionic dar nu putea să creeze apă sau 
pământ. 

Răsuflă greu şi continuă să taie drumul prin liane şi 
foliajul dens. 

O dată ce se lăsă noaptea aşezară tabăra. Înaintaseră 
mult folosind cărările găsite de Kinon şi drumul deschis cu 
ajutorul magiei de Ossian. Magie subtilă folosită ca să nu 
stârnească atenţia celor de pe platou. La un moment dat 
găsiseră teren liber şi folosiseră cu toţii sania, lunecând la 
viteze mari. A doua zi, dacă continuau înaintarea în acelaşi 
pas ar fi ajuns la platou. Ar fi putut continua înaintarea şi 
noaptea dar Ossian prefera să-şi lase tovarăşii să se 
odihnească şi piticii să adune date în plus cu maşinăria. 

Nyras făcea de pază împreună cu Ras. Cum 


instalaseră minimul, toţi dormeau pe sanie înghesuiți. În 
afară de cvazi, care-şi croiseră culcuşul lângă ei. Dardanul 
era cu ei, Ras nu credea că cineva îi va ataca. Zidul de 
forţă îi apăra. Să fi fost şi invizibili ar fi ajutat, gândi 
tieflindul, dar fusese convins de Alkanor că folosirea încă 
unei vrăji ar fi dus la nulificarea nondetecţiei. 

Apariţia lui Nyras îl făcu să tresară. Se părea că 
devenise aproape natural pentru elful alb să se 
contopească cu natura înconjurătoare. Camunflajul îl ajuta, 
însă dacă continua aşa tieflingul hotărâ să pună câteva 
vârfuri de gheaţă în el. 

— E linişte; şopti Nyras; doar Ras auzi elful alb ce 
folosea şoapta ţintită, alt mic truc folositor. 

— Druidule, avem scutul. Şi vraja de îndepărtare. 

— Ti-am spus Ras, nu sunt druid. 

— Atunci ce naiba eşti? 

— Biomant sau natumant. Prefer biomant. Druizii 
sunt preoţi, noi suntem contopirea cu natura. 

Ras ridică arma: 

— Prefer armele. Să vezi ce face frumuseţea asta cu 
urşii şi catabarii. 

— Un urs de luptă te-ar rupe în bucăţi imediat. Şi 
arma cu flăcări ar fi mai indicată. 

— Tunul cu lavă. Na, tunul cu lavă e păstrat Pentru 
vânatul mare. Are o amprentă enrgetică distinctă, s-ar 
vedea de la distanţă. Şi provoacă daune considerabile. Nu 
vânezi iepuri cu armament nuclear. 

Mişcarea fulgerătoare a capului lui Nyras îl făcu pe 
tiefling să tacă ridicând automat arma. Secundele treceau 
în liniştea nopţii. 

— Alarmă falsă. Animal mic; rosti Nyras relaxându-şi 
strânsoarea mâinii pe toiag. 

— Nu fă asta Mă trec fiori de când v-aţi dat seama că 
acele umflături de pe ikall sunt un fel de implanturi 
organice. 

Elful alb privii în gol. 

— N-am mai văzut aşa ceva. Am auzit de astfel de 
lucruri. Da, am auzit, sunt rase care folosesc implanturi 


organice pentru a-şi controla servitorii. Am văzut unele 
folosite pe lumea mea. Dar acelea erau interne, de mici 
dimensiuni şi mult mai fine, de obicei sunt folosite pentru a 
ajuta. Dar nu am vazut acest tip de lucrătură organică, e 
extrem de brutală. Nu este natural. Păcat că ikallul a murit 
şi creşterile organice s-au descompus repede. Întâlnindu-i 
în viaţă aş putea studia organismul parazitar. Ros râse: 

— Păi o să ai ocazia curând. În caz că nu ai auzit, 
sunt a naibii de mulţi sus pe platou. Mă duc să-l trezesc pe 
Corrigan. E rândul lui de gardă. Tu ce faci? 

— Dorm o singură oră. Apoi stau de pază toată 
noaptea. Ai anumite câştiguri când eşti biomant. 

— Corect; murmură teflingul; Stai să vezi ce câştig o 
să ai când o să fi somnoros în luptă. 

Nyras nu mai auzi, atenţia îi era în altă parte. 
Biomantul se retrase în junglă. 

Aşezându-se la rădăcina primului arbore, îl atinse, şi 
se lăsă purtat de cea mai puternică forţă din Univers - 
Forţa Vieţii. Intră în transă. Plantele erau sentiente în 
propriul lor fel de a fi. Se bucurau de prezenţa soarelui şi 
se întristau la venirea nopţii. In lumea lui de baştină, 
existau copaci înzestrați cu conştiinţă, arbori bătrâni care 
îi învățau pe biomanţi căiile lor şi stăpânirea puteriilor 
naturii. Atinse conştiinţa bursucului ce aproape dăduse 
peste tabăra aventurierilor. Ochii bursucului vedeu diferit 
lumea şi o simțeau la fel. Mintea simplă, animalică, simţea 
că aventurierii, creaturi mari, reprezentau pericol. De 
aceea îi ocolea. 

Atenţia distributivă a elfului alb îi permise acestuia 
să observe o a doua creatură, ceva asemănător cu o 
insectă uriaşă cu zece picioare şi apetit devorator. Insecta 
urmărea bursucul iar mica creatură în loc să găsească 
scăparea prin fugă se trase lângă elful alb, apropiindu-se 
temătoare. Nyras întunecă mintea insectei trimiţând-o 
departe, şi-l încurajă puţin pe mamifer, bursucul veni şi se 
aşeză înaintea sa. Elful alb îl scărpină pe cap în timp ce 
bucuros de apropierea dintre ei, bursucul cu lăbuţele mici 
îşi tot freca urechile. 


— Hei, parcă erai de pază! 

Corrigan, mic şi îndesat de statură, ca un urs în 
miniatură, se apropia călcând cu un pas apăsat. Biomantul, 
hotărându-se să-i arate ceva piticului, încolăcii picioarele 
acestuia cu liane împiedicându-l, alte liane amortizându-i 
căderea. 

— Pst! îi făcu semn să tacă, piticul fiind gata să 
explodeze verbal de furie. 

— Dacă Ossian te prinde făcând deastea te omoară! 
Corrigan îl prinse de umeri şi-şi apropie faţa la câţiva 
centimetrii de-a elfului alb. 

— Scuze Corrigan! Dar te-am simțind venind. Eram 
în alertă. Oricum, m-am purtat ca un copil. 

— Doar ai grijă. Ossian nu este fiinţa ce trece cu 
vederea astfel de lucruri când suntem în misiune; şi piticul 
plecă să controleze perimetrul mormăind. 

Restul nopţii trecu în linişte. Dimineaţa ridicară 
tabăra repede. Şi la fel de repede se puseră la drum. 

Kinon deschidea drumul ca şi cu o zi înainte. Cuanta 
dardanului îl urma. 

Pe măsură ce platoul devenea tot mai mare în faţa 
ochilor cu atât drumul devenea mai anevoios. Şi 
aventurierii mai precauţi. 

Prezenţa energiilor psionice se întărea. Ar'Sakar îşi 
gol mintea asigurându-se că puterea sa psionică nu 
atrăgea atenţia. 

In ariergardă, pe Nyras îl apucă subit ameteala. 

— Pericol; murmură el destul de tare încât Alkanar îl 
auzi. 

— Ce este? vraja senzorială prindea deja formă în 
mâinile elfului întunecat. 

— Nu folosi magia! îl avertiză biomantul abia 
ţinându-se pe picioare. Vei atrage atenţia. Cercetez eu! 

Lăsă forţa naturii să curgă în el. Văzu primejdia şi pe 
Kinon întorcându-se la grup cu viteză. 

— Un grup de ikalli ciudaţi! Drept în faţă. Şi turme 
întregi de animale furioase vin din toate părţile! 

— Furioase? 


— Îmbătate de sânge. Până şi ierbivorele par 
înebunite. Ceva le împinge. O forţă puternică! 

Ossian auzise tot prin intermediul comunicatorului: 

— Cât de mare este pericolul? 

Kinon tocmai trecuse pe lângă dardan transmiţându-i 
prin limbajul semnelor să se tragă înapoi la sania-pământ. 
Răsuflând greu Nyras răspunse: 

— Unele animale au zeci de tone. Altele sunt 
prădătoare înăscute care nu lucrează în ceată. Strânse 
sunt un pericol extrem. Trăiesc aici, sunt bine adaptate 
pentru lupta în junglă. 

Obosit Kinon sări în sanie. 

— Una mare vine după mine! Sunt şi altele! Multe! 

— Am auzit; liderul aventurierilor îşi păstra calmul. 
Alkanor, elful întunecat ajunsese la sanie; Creează-ne o 
zonă de luptă! 

— Dă-mi un pic de timp. 

Magul întunecat începu vraja legând forţele mistice 
ale elementeor. Fiecare cuvânt rostit concentra energii 
puternice ce stăteau gata să lovească. Vraja cerea timp şi 
concentrare. 

Animalul ce-l urmărea pe Kinon năvăli către ei 
rupând vegetaţia în faţa sa. Cu şase picioare semănând cu 
un leu era de trei ori mai mare ca acesta şi cu colţi pe 
măsură. Totuşi se dovedi un oponent uşor de răpus. Trei 
vârfuri de gheaţă şi-o săgeată de foc loviră bestia dar 
elementul hotărâtor a fost lancea de energie lansată de 
Ossian ce-o despică în două. 

— Dacă acesta este un exemplu atunci suntem în 
rahat; exclamă piticul cu arbaleta de foc. 

Ras, examinând creatura moartă îi dădu dreptate, 
ultimul vârf de gheaţă îi penetrase creierul şi totuşi nu 
murise. Până la urmă murise, dar dacă veneau cu zecile 
urma să fie o luptă grea. 

— Alk, grăbeşte-te. Ne prind la mijloc şi suntem 
pierduţi. 

Magia izbucni într-o minge de foc, se înălţă într-o 
parabolă strânsă şi căzu. Explozia cutremură pământul, 


focul arse totul creeând o zonă liberă. O bază pentru 
aventuriei cu câmp de tragere. 

— Vin, din toate părţile! exclamă Nyras încă în 
transă. 

Ossiran preluă controlul saniei împingând-o cu 
îndemânare în zona curățată, în timp ce piticii preluau 
armamentul greu. O dată ajunşi cvazii săriră jos formând o 
linie de apărare. Dardanul se aşeză în partea dinspre 
platou amintindu-şi de felul în care ceata sa fusese 
distrusă. Înainte să apuce să vorbească Ossian ridică o 
sferă de protecţie în jurul saniei. 

Primele creaturi, de mărimea câinilor, explodară în 
teren deschis. O haită întreagă. 

Ras îl împuşcă pe primul, al doilea prinse săgeata de 
foc aruncată de Alkanor, alţii trei trecură, doar ca să fie 
aruncaţi înapoi de bariera ridicată de Ossian. Alte animale 
apăruseră, alte zeci în spatele lor de la mici cât iepurii 
până la cele mari cât mamuţii. 

Două sfere de foc  explodară acolo unde 
concentrațiile erau mai mari, incinerând valuri întregi de 
animale. Nyras adăugă forţa sa: stoluri de insecte mici, 
carnivore,  învelind atacatorii,  decimându-i aproape 
instantaneu. Erau cu miile, magia naturii ajutându-l 
curgând ca un fluviu în sângele lui. 

Ras aruncă o piatră de foc cât mai departe, creând 
încă o zonă arzândă. Ossian împrăştie o salbă de vârfuri 
magice ucigătoare în timp ce Alkanor creeă un cerc al 
morţii în mijlocul unei hoarde de creaturi. 

Câteva trecură găsindu-şi moartea sub lamele 
cvazilor şi forţa psionică a dardanului. Alkanor folosi două 
baghete magice trimițând alte sfere de foc în jur. Corrigan, 
c-o lovitură iscusită de ciocan, sfărmă o fiinţa ce semăna 
cu o gorilă iar cu a doua lovitură aruncă cât colo alt animal 
de pe un cvaz. 

A doua salbă de proiectile magice alb-albastre 
transformă animalele în statui de gheaţă. Ar'Sakar tăie cu 
uşurinţă două animale în timp ce aruncă altul la zece metri 
în sus cu o simplă împingere telekinetică. 


Ossian formă un câmp de energie întunecată în faţa 
lor, animalele ce intrau în el pierdeau forţa vitală repede şi 
mureau înainte să apuce să iasă din el. 

Trăsnete ieşiră din palmele elfului alb doborând 
adversarii ce trecuseră de restul apărătorilor. 

Totul devenise haos. Aburii, fumul acoperind câmpul 
de luptă. Ras aruncase două bombe-gheaţă frigul 
încetinind atacatori în timp ce pe alţii îi transforma în 
sloiuri de gheaţă. 

Ossian acoperii întreaga zonă cu o vrajă de confuzie, 
creierele mici de animale pierzându-şi direcţia şi multe 
dintre ele ajunseră să se omoare între ele. Nyras se trase 
lângă Ossian. 

— Văd ikalli ciudaţi venind. În curând vor ajunge să 
ne vadă. Cred că Ar'Sakar este cel mai potrivit să lovească 
înainte să apuce să ne vadă. Il putem ajuta cu magia 
noastră. Pe el duşmanul deja îl cunoaşte 

— Trimite-l! răspunse războinicul-mag ocupat să 
arunce proiectilele magice în animalele ce păreau a nu se 
sfârşii. 

Dardanul aruncă încă un animal în aer când 
biomantul fu lângă el explicându-i grăbit unde trebuia să 
lovească. Atingându-l biomantul îi transformă pielea într-o 
scoarță groasă de copac, dându-i în acelaşi timp viteza 
ghepardului. Ţâşnind ca din arc dardanul trecu prin ceața 
ce-i înconjura, sărind înalt ca să evite câmpul mortal şi 
încă o dată trecând peste capetele a două creaturi leonide. 
Se afundă în junglă simțind psionic ikallii. Zvârli alte două 
fiinţe ce-i barau calea, străpungând o alta cu lamele 
crescute pe mână. 

Zării grupul înarmat de ikalli înaintând repede, 
vegetaţia încurcându-i punându-i în situaţia de-a înainta 
separat. Atacă cu toată furia. Intră în ei ca o furtună tăind 
şi aruncându-i în toate direcţiile. Pala telekinetică 
împrăştie micuţii ikalli ca pe nişte păpuşi. Prinse unul de 
gât şi-l trase spre el străpungându-l cu lamele. 

Suliţe aruncate de supraviețuitori îl atinseră dar 
noua piele de scoarță îl protejă. Aruncă în aer un stol de 


mici ace de metal pe care îl împrăştie în jur cu ajutorul 
puterii la viteze fantastice. 

Acele făcură masacru. 

Prinse un ikall, îl trânti în altul şi căzu peste ei 
sfârtecându-i pe amândoi. Simţi pişcătura unei săgeți dar îl 
prinse cu pumnul telekinetc pe arcaş şi-l rupse în două. 
Trimise încă o undă de şoc trântindu-i pe cei care îşi 
reveniseră.  Împlântă vârfuri în doi  călăuzindu-le 
telekinetic. Arme îl atinseră, împiedicate însă de armura 
scorţoasă. Trase sabia de la brâu şi-i tăie pe amândoi 
atacatorii. 

Răsuflând greu se opri. Toţi ikalli erau morţi, 
inconştienşi sau incapacitaţi. li căută pe supraviețuitori şi-i 
ucise cu lama. Scană psionic zona, în caz că vreunul se 
ascunsese. Mulţumit că-i terminase pe toţi băgă sabia 
înapoi în teacă şi ştergându-şi mâinile de manta porni 
către sania de pământ. 

Aburii formaseră o ceaţă compactă pe câmpul de 
luptă, sunete ciudate auzindu-se de peste tot, probabil 
animale în agonie. Despărţii ceața să vadă mai bine. 
Aventurierii erau tot acolo. Murdari, răniţi, obosiţi. Dar în 
viaţă. Nyras aplecat peste trupul piticului cu barbă blondă, 
energii verzui curgând din el. 

— I-ai omorât? 

Alkanor formă o simplă vrajă şi vântul bătu cu putere 
dispersând ceața lăsând descoperit un adevărat carnagiu. 
Sute, dacă nu mii de animale zăceau moarte, rupte în 
bucăţi, distruse. Unele rămăseseră în viaţă dar erau pe 
moarte. 

— Da, pe toţi; răspunse laconic dardanul. 

Aventurierii ieşiseră relativ nevătămaţi. Cu toţii 
suferiseră răni uşoare ca urmare a atacurilor sau ca 
rezultat al propriei magii. Dar niciunul nu fusese 
incapacitat. Chiar şi piticul grav rănit îşi revenise sub 
influenţa vindecătoare a elfului alb. Cvazii folosiseră 
poţiunile de vindecare şi rănile se închideau văzând cu 
ochii. 

Alkanor trasă linii magice incluzându-i pe toţi într-un 


câmp de invizibilitate. Cât timp rămâneau imobili erau 
invizibili. Le dădea astfel timp aventurierilor să-şi refacă 
forţele. 

Kinon, revenit la forma iniţială, se sprijinea de sanie 
lângă Nyras. Biomantul se găsea şocat de ceea ce văzuse. 
Moartea atâtor animale nevinovate. 

La sfârşit Ossian folosise magie puternică, extrem de 
puternică şi obositoare paralizându-i pe toţi atacatorii 
dându-le timp  aventurierilor să-i termine. Ce forţă 
puternică se afla în spatele atacului de putuse influenţa 
mintea atâtor fiinţe ale naturii. Biomanţii de frunte, 
venerabilii, aveau astfel de putere dar nici ei nu puteau 
susţine atâtea minţi pe perioade îndelungate. Iar ei nu ar fi 
împins la o asemenea distrugere a creaţilor naturii. 

Alkanor  inventaria pierderile în materie de 
echipament. Folosiseră o mare parte a artefactelor magice. 
Baghetele de foc îşi folosiseră o mare parte a încărcărurii. 
Pietre de foc, bombe de diferite feluri fuseseră consumate. 

— Va trebui să evităm confruntarea restul zilei Ossian 
trăgea aceeaşi concluzie. 

— Au fost animale, Oss. Doar animale. Ne-am 
consumat vrăjile pe animale; murmură elful întunecat 

Cântărind sceptrul în mână uriaşul negru mormăi: 

— Consumul a fost intensificat de realitatea 
dimensiunii. Noroc că obiectele noastre anulează 
greutatea legării vrăjilor. 

— Totuşi... 

— Da, avem nevoie să ne înşelăm puţin adversarul. Ia 
zi Alk, cumva într-o cutie de a ta este ochiul luat de la 
tehnomagi. 

— L-am depozitat. Este în cutiile verzi de la spatele 
saniei. 

— Poţi să creezi o iluzie în jurul lui? Magul întunecat 
pricepu: 

— Bineânţeles. Îmi va lua ceva timp ca să fie cu 
adevărat imposibil de deosebit de noi. 

— Fă-o! 

Alkanar scoase ochiul plutitor, obiectul prin care 


magicienii tehno îşi supravegheau slujitorii. Amestec de 
tehnologie şi magie ochiul putea transmite imagini 
stăpânului său de la sute de kilometri. Putea lansa raze de 
foc dar nu rezista mult fiind foarte fragil. De aceea 
tehnomagii nu-l foloseau în primele linii. 

De data asta aventurierii îl foloseau la altceva. 
Vrăjitorul întunecat construia o iluzie a grupului de 
aventurieri în jurul ochiului. Cu grijă, mânuind iluzia cu 
aceeaşi precizie şi talent cu care pictorul mânuieşte 
pensula, iluzia prinse viaţă. 

Apoi făcu trucul. 

Ochiul zburător părăsi câmpul de invizibilitate 
ducând iluzia. Alkanor reglase ochiul astfel încât să 
păstreze o viteză acceptabilă pentru o sanie de pământ. 
Crease până şi mişcări în iluzie. 

Ossian mişcă sceptrul, invizibilitatea strângându-se 
până în jurul saniei. 

Şi porniră. Cât timp nu foloseau magia, invizibilitatea 
rămânea, acoperindu-i. La adăpostul ei se apropiară de 
platou. Invizibilitatea le taxa puterile, Ossian înghiţise deja 
două poţiuni de reânvigorare. 

Kinon continuase explorarea sub forma animalelor 
locale. Găsise un drum, probabil folosit de vânătorii 
triburilor locale, o potecă şerpuitoare şi îngustă pe care se 
mişcaseră repede. La un moment dat trecuseră pe lângă 
casele scunde ale unui sat de ikalli. Păstrând distanţa şi 
fiind invizibili trecuseră neobservaţi. Ei însă îi văzură pe 
ikalli mergând fără noimă parcă ar fi fost drogati. Nyras 
probă uşor satul şi simţi apăsarea psionică înconjurându-i. 
Se retrase imediat de teamă a nu fii descoperit. 

Cu chiu cu vai ajunseră la baza platoului şi se opriră 
impresionați de mărimea lui, chiar şi în lumina difuză a 
înserării. Acoperea întreg orizontul aruncând o umbră 
amenințătoare de parcă ar fi fost vie. Urmau să petreacă 
noaptea la baza platoului. Ossian regreta, dar n-ar fi riscat 
să găsească o cale de urcare pe noapte. Şi voia să 
cerceteze terenul. 

— Nyras, Kinon. Credeţi că sunteţi în stare de 


recunoaştere? 

— Da; răspunseră amândoi. 

— Păstraţi profilul ascuns dar vedeţi ce găsiţi de-a 
lungul peretelui. Vre-un drum ascuns, izvoare subterane.... 
Găsiţi voi ceva. Ikalli de pe platou au ei o cale mai directă 
de a cobori. Acum voi tebuiţi să găsiţi una de urcat. 
Mergeţi! 

Kinon îşi schimbă forma în cercetaş şi porni la stânga 
peretelui. Nyras la dreapta. Biomantul mergea, paralel cu 
peretele ce se pierdea impunător în nori, acoperit în magia 
extrem de subtilă de respingere, folosind camunflajul ce 
devenise a doua natură la el atunci când se afla în mijlocul 
pădurii.. Lângă el bursucul, care nu-l părăsise ascunzându- 
se în bagajul lui, patrula voios căutând de mâncare. 
Prefera pădurile de nord dar şi jungla înconjurătoare care 
îi vorbea în propriul ei fel. Atinse trunchiul. Călătorii de-a 
lungul crengilor, a legăturilor cu ceilalţi arbori. Găsi o 
legătură cu plantele căţărătoare ce urcau pe pereţii 
platoului. 

Ş i ceva mişcă. Undeva, adânc în conştiinţa arborilor, 
a plantelor legate de platou, era ceva. 

Străin. Ca şi biomantul. Dar totuşi altceva. 

Ceva puternic. Care se mişca. Care gândea. 

Doar viteza îl salvă pe Nyras. Pentru câteva secunde 
prinsese imagini ciudate provenind de la mintea masivă. 
Apoi era înapoi în corpul său. Tremurând de şocul mental. 
Mintea sa înregistrase imaginile dar îi lua toată puterea de 
concentrare să nu le piardă. Păstra şi senzațiile, 
antrenamentul mental de biomant îl ajuta. Le stoca 
automat urmând să le extragă mai târziu. Deocamdată 
prioritar era să se calmeze şi să se întoarcă la sanie. 
Tovarăşii săi trebuiau avertizaţi. Simţea doar presiunea 
enormă a minţii pe care o găsise. O dată ce se liniştise 
puse bursucul în taşcă şi transmise un mesaj scurt lui 
Ossian. Comunicatoarele foloseau o transmisie de energie 
magică ca şi codul Morse, aproape indetectabilă dacă 
transmitea mesaje scurte, câteva cuvinte. 

Transmisese: " Alertă maximă.  Rechemare. 


Primejdie." 

Lăsase în urmă ideea de prudenţă şi fugea prin 
jungla încâlcită cât de repede îl ţineau picioarele. Ajuns la 
tabără fu cât pe ce să se lovească de cupola cristalină 
invizibilă. Noroc cu Alkanor care văzându-l, o coborăâ 
lăsându-l să intre. Kinon era deja acolo, încă sub forma de 
cercetaş demonic. 

Ceilalţi ocupaseră poziţii de apărare. 

— Ce s-a întâmplat? întrebă imediat Ossian. 

— Dă-mi o secundă. Am văzut ceva. Ceva de pe 
platou. Alkanar, ai magie telepatică? gâfâii biomantul. 

— O singură vrajă de legătură. Este folosibilă de o 
singură persoană. 

— Ajunge. Să mă refac şi ne legăm minţile. Cred că 
ce-am văzut are mare importanţă. E legat de platou şi ce 
se întâmplă acolo. 

Aşteptând Ossian înveli grupul cu o vrajă de protecţie 
împotriva atacurilor de la distanţă Corrigan folosi 
maşinăriile sale punând şi el o barieră protectivă în jurul 
saniei. O ladă fusese deschisă şi piticii montaseră un fel de 
lansator de harpoane. Arma lor contra creaturilor mari. Un 
singur harpon bine ţintit dobora un dragon adult. 

Magul întunecat aşezase trepiedul cu brazier între el 
şi biomant. Presărase praf albăstrui pe brazier şi-i dădu 
foc. Curând fumul cenuşiu se ridica. Dar în loc să se 
piardă, să se împrăştie, se aduna formând un nor compact. 
Rostind cuvintele tentacole de fum intrară în Alkanor şi 
Nyras. Elful alb aduse înapoi imaginile. Impărtăşindu-le cu 
Alkanor. Dură câteva momente. 

Apoi ambii îşi reveniră. 

Alkanor apucă hârtie şi creion, desena parcă posedat. 
Ossian nu-l întrerupse. Ştia de puterile magului. Desena 
atât de rapid încât arunca foaie după foaie. Negrul luă 
prima foaie arătând o mulţime de ikalli trăind într-un oraş 
enorm, după standarele lor. Doar că locuinţele arătau 
diferit. Erau asemănătoare bordeielor. Luă altă foaie. 
Depicta creaturi cu origini evidentă de plante, mari de 
şase-şapte metri, cu braţe de lemn noduroase care păreau 


că îndrumeze cete mari de ikalli. Următoarele foi arătau 
imagini de caverne cu spaţii ciudate, înalte, în care stăteau 
ikalli. Imagini cu ikalli împănaţi cu creşterile organice. Şi 
imagini cu alte feluri de creaturi de origine fitogenă. 
Ultimul desen, neclar, arăta ceva enorm, asemănător cu un 
munte, tronând peste oraş care se asemăna ce descrierea 
magului întunecat a gândurilor ikallului capturat. 

Ossian le arătă şi celorlalţi desenele: 

— Împotriva cui luptăm? întrebă Nyras ce stătea 
rezemat de sanie şi mângâia capul bursucului. 

— Împotriva cuiva sau ceva foarte puternic; mormăi 
Corrigan 

— Nu ştiu! Impresia mea este că face parte din 
platou, din tot; murmură elful alb. Dacă urcăm pe platou, 
voi putea strânge alte informaţii. 

— Dublura noastră iluzorie a fost distrusă; îi anunţă 
Alkanor care-şi revenise din transă. 

— De cine? întrebarea venea de la Ras 

— O trupă de ikalli însoţiţi de animale modificate cu 
creşteri organice. Au atacat în forţă. Câteva sute. 

— Oricum, probabil am fost văzut de forţa străină; 
confesă Nyras. Ştie că suntem în viaţă. Cel puţin ştie de 
mine. 

Ossian îl bătu pe spate. 

— Dar nu ştie cu cine se pune! Este timpul să afle. Să 
dormim, să fim odihniţi. Să ne pregătim pentru ziua de 
mâine. Vom urca platoul şi distrugem tot ce ar fi acolo. 

24 


— S ă ne luăm premiul; Alkanar ridică bagheta 
întărind magia protectoare. Corrigan râse gutural: 

— Ce crezi că ne vor oferii sălbaticii aceştia? Ce au 
să ne dea ca să înfruntăm puterea ce controlează zeci de 
mii? 

— Vom vedea. Întotdeauna ne-am onorat contractul, 
o vom face şi acum. Acum, să ne odihnim tovarăşi; îi 
răspunse Ossian 

Aventurierii se  odihniră. Dimineaţa, cu puteri 


proaspete, se pregătiră să înfrunte platoul şi ce se afla pe 
el. 

Se rezolvase şi problema urcatului. Ossian îşi dădu 
seama că sania-pământ putea urca şi un perete vertical de 
stâncă. Elementului de pământ prins în sanie nui păsa cât 
timp se afla în contact cu pământul şi avea de unde să-şi 
tragă puterea. 

Nyras luă un copac transformând apoi lemnul într-un 
perete rezistent la pupa saniei, perete întărit cu magie de 
Alkanor. Odată echipamentul bine ancorat, sania îşi începu 
urcarea acoperită de invizibilitate. Cu toată gravitatea 
momentului existară destule situaţii comice în timpul 
urcuşului. Mai ales când, alunecând printre hamuri, 
Corrigan fu cât pe ce să cadă. Alkanor formă o cupă de 
energie argintie care-l prinse şi aduse înapoi la bord. 
Kinon râse atât de puternic încât îşi pierduse echilibru şi 
doar reuşind să se agaţe cu membrele inferioare de 
frânghii scăpă. 

Sania ajuse neobservată la marginea platoului. 
Deschise calea folosind forţa brută, doborând arbori şi 
rupând vegetaţia. Cvazii săriră jos asigurând perimetrul. 

— Suntem pe teritoriul lui; murmură Nyras 

— Ce spui? întrebă Ossian în timp ce pregătea magia 
care să le deschidă calea. 

— Simt prezenţa. De dinainte. E covârşitoare Ossian! 
Şi va şti că suntem aici dacă folosim magia activă. 

— Trebuie să trecem cumva şi vegetaţia este deasă. 
Poţi să o faci să se dea la o parte şi să ne deschidă drum? 

— Pot să încerc. Dar va fi greu fără ca prezenţa să mă 
simtă. 

— Acum nu mai contează; Ras scoase două bombe 
rotunde; Dacă nu, alegem calea mea. Şi facem mult 
bummm! 

Biomantul intră în junglă şi se lăsă pătruns de 
energia naturii. Transa îl cuprinse imediat ce atinse 
copacii. Ş i simţi prezenţa! 

Altcumva decât fusese la baza platoului. Aici era 
atotcuprinzătoare. Îşi întindea tentacolele psionice în toate 


direcţiile. Curgea prin însăşi natură. Văzu muşuroaie 
ciudate, organice scăpărând în energiie în anumite puncte 
ale platoului, ca nodulii plantelor căţărătoare. Lunecă în 
direcţia unuia şi-l atinse cu forţa biomantă. 

Ş i ca un fulger înţelese. Văzu o parte din adevăr. 
Restul îl înţelesese. Panicat ieşi din transă întrerupând 
conexiunea. 

Deschizând ochii văzu două creaturi semănând cu 
meduzele dar de origine fitologică cu tentacole de plantă şi 
guri mici pline de dinţi ascuţiţi. Creaturile lunecau împinse 
de tentacolele lor de-a lor. 

Prima se lansă ca o săgeată către biomant. 

Nyras  reacţionă instinctiv, mâinile devenind 
strălucitoare, lansând proiectile energetice în ambele 
fiinţe, ucigându-le pe loc. 

Neaşteptând alte atacuri din partea puterii care 
stăpânea platoul,  Nyras se întoarse la grupul 
aventurierilor. 

— Este mai rău decât mă aşteptam; îi spuse lui 
Ossian care stătea pe podeaua saniei. 

— La ce te referi? 

— În spatele atacurilor de pe platou nu se află vre-un 
vrăjitor sau tirani locali. Nici măcar tehnomagi. E o forţă 
pe platou. O putere care-şi are originea în natură şi 
funcţionează ca un tot unitar. Am văzut aşa ceva numai o 
dată înainte, şi nu la nivelul acesta. Era o plantă care se 
extindea cu noduli, controlând extinderea. Şi avea 
inteligenţă ridicată. 

— Ne luptăm cu o plantă? 

— Nu o plantă. Este simplist spus aşa ceva. Puterea 
ce stă în spatele acestei creaturi este enormă. Entitatea 
este enormă şi inteligentă. Am văzut noduli groşi şi înalţi 
emanând putere, transformând animalele. Cred că este 
străină de lumea aceasta. Şi sigur o entitate de puterea 
aceasta este din clasa puterii zeilor. 

— Atunci de ce nu ne-a atacat? Alkanor simţea şi el 


energiile puternice ale platoului dar nu le putea defini 

— Cred că nu şi-a dat seama că putem prezenta un 
pericol pentru ea. Acum ştie. Îşi va trimite trupele să ne 
căsăpească. 

Corrigan lovi cu ciocanul în podeaua saniei: 

— S ă vină! Îi vom bătuci noi pe ei! 

— Corrigan, nu fii aşa de sigur. Nu cunoaştem 
limitele puterii creaturii. Şi nici formele ei de manifestare. 
Ce ştim noi este foarte puţin şi din puţinul pe care-l ştim, 
ştim că este de temut. Probabil vor fi cu miile şi cu creaţii 
ciudate după ei. Puternice! Un zeu al plantelor poate crea 
multe. 

Ossian rămase gânditor. Nu punea la îndoială ce 
văzuse Nyras, mai ales că Alkanor confirmase prima 
viziune. Dar cum să lupte cu mii de oşteni şi cine ştie ce 
creaţii? Văzuse arborii conştienţi a elfilor luptând. N-avea 
chef să-i întâlnească, sau ceva ce-ar fi semănat cu ei. 

—  Nodulii aceştia controlează cumva semnalele 
entității? Nyras arătă unul din desenele lui făcute cu o zi 
înainte. 

— Aşa se întâmplă cu planta pe care am văzut-o. Aşa 
am impresia că este şi cu entitatea; ridică umerii; Dar nu- 
mi cere să fiu sigur. A 

Ossian continuă să gândească privind fix pădurea. În 
depărtare,  folosindu-şi privirea magică, vizualiză o 
structură neclară, înaltă. Puterea psionică interfera cu 
puterile sale magice aşa că renunţă să întărească viziunea. 

— Trebuie să terminăm repede treaba. Cu fiecare 
minut care trece entitatea devine mai puternică. O să-i 
distragem atenţia în timp ce o echipă va lovi în inimă. 

— Ş i cum vrei să-i distragi atenţia? 

— Atacând nodurile, distrugându-i structura. Dacă se 
întinde ca şi plantele căţărătoare îi va atrage atenţia. 
Alkanor va comanda echipa care va efectua diversiunea. 
Cvazii şi Ar'Sakar rămân cu tine Alk. La fel şi piticii. 
Corrigan ar fi nevoie de forţa ta dar mai bine rămâi cu 


Alkanor. Dezastrul trebuie să fie maxim. Restul vin cu 
mine. Kinon, găseşte forma cea mai potrivită ca să poţi 
căra cât mai multe. Ras, vei stoca bombe şi fumigene. 
Nyras fii pregătit să ne ghidezi spre centrul forţei pe calea 
cea mai scurtă. 

— Ai de gând să lupţi cu entitatea doar cu jumătate 
de echipă tovarăşe? îl întrerupse Corrigan. 

— Da, amice. Am de gând să lovesc cât timp voi îi 
răniţi extremităţile. Şi s-o distrug. Dar voi, va fi nevoie să 
fiţi distrugători! 

Auzindu-l Alkanor izbucni în râs: 

— La asta suntem buni. Nyras, doar indică-mi calea 
către cel mai apropiat nodul. 

Îşi împărţiră rapid sarcinile. Echipa lui Ossian, 
învăluită de magii de ascundere impenetrabile urma să 
înainteze cu ajutorul unui disc de transport. Restul 
continuau către cel mai apropiat nodul. Ca să-l distrugă. 

Corrigan încărcă mortarele cu proiectile incendiare 
şi mitralii. Urmau să distrugă suprafeţe mari de teren cu o 
singură salvă. Arma cu foc fu încărcată, Alkanar scoase 
dintr-o ladă acoperită cu basoreliefuri un sceptru 
semănând cu un tub la unul din capete având cristale de 
diferite culori încastrate pe exterior. 

Ar'Sakar îl luă, vrăjitorul elf întunecat îl învăţă să 
folosească sceptrul arzător. Canalizând energie psionică 
sau magică sceptrul producea o gamă largă de efecte 
puternice. De la foc energetic intens la rază focalizată 
extrem de intensă care dezintegra orice în raza ei de 
acţiune. 

Între timp Ossian dispăruse în junglă şi veni timpul 
să pornească şi ei. 

Nu trecu nici jumătate de oră şi drumul deveni 
impracticabil pentru barjă. Alkanor folosi incinerarea 
completă ca să deschidă calea. Şi simţi o ceată de ikalli 
apropiindu-se. Ikalli ciudati. 

Thubarr lansă o bombă cu mitralii incendiare în 
direcţia generală a lor. Şi încă una simplă. Incendiară un 
fel de rădăcini ce se întindeau groase pe sol, pe care 


biomantul le  descrisese ca fiind parte a entității. 
Rămăşiţele cetei de ikalli ciudaţi îi ajunse din urmă, două 
sfere de foc au fost suficiente pentru ai incinera pe toţi. 

Alte bombe incendiare lansate la distanţă stârniră 
incendii în junglă. La scurt timp deasupra pădurii se ridica 
un fum gros şi înecăcios. Dardanul simţi ceva în faţă, o 
forţă puternică dar nedefinită. Fiind pe direcţia nodulilor 
lansară o salvă de bombe incendiare şi mitralii 
incandescente. 

Barja devenise un agent al distrugerii aventurierii 
folosindu-se de aruncătoarele de foc ca să incinereze toate 
elementele suspecte. 

Ar'Sakar simţi atacul înainte ca să fie atacați de 
adevăratele forțe ale  duşmanului. Liane groase, 
comportându-se ca nişte tentacole ţâşniră de peste tot în 
jur încercând să rupă barja în bucăţi. Scutul întărit a saniei 
de pământ rezistă, tentacolele vegetale izbucnind în 
flăcări. Alkanor tăie sursa, o vână cât un butoi, vraja 
dezintegrându-o complet. 

Corrigan lansă o bombă incendiară, forţa lui 
trimițând bomba la sute de metri unde incineră o zonă 
întinsă. Dardanul aruncă pietre de foc în zone de vegetaţie 
care-i părură suspecte. Boder folosea aruncătorul de 
flăcări ca să deschidă calea. N 

— Acolo! arătă Alkanor o zonă deschisă; Îndreaptă-te 
întra-colo. Uite nodulii! 

Următorul atac veni fulgerător, zeci de ființe ce 
probabil fuseseră ikalli la un moment dat, transformati de 
puterea entității, acum erau ca nişte maimuțe cu prelungiri 
vegetale şi tot felul de mutații ciudate. Unii se ciocniră de 
scut alții mişcându-se încet trecură de scut luptându-se 
corp la corp cu aventurierii. Purtau cuțite de os, sulițe 
scurte şi scuipătoare de ţepi veninoşi. Pielea le fusese 
acoperită de  excrescenţele organice formând armuri 
naturale. 

Cvazii se găseau în elementul lor, demonstrând că 


erau tot ce spusese dardanul. Luptau ca demenţii tăiind 
creaturile cu furie. Dardanul alături de ei, ucigând tot ce 
apărea în cale. Ceilalţi ucideau şi ei dar trebuiau să aibă 
grijă de alţi atacatori ce mişunau prin junglă. Unii trecură 
de scut, o creatură prinzându-se de spatele lui Thubarr, 
împlântându-i cuțitul spin în gât. 

Pumnalul spin injectă otravă puternică în corpul 
piticului înainte să fie aruncat de forţa psionică a lui 
Ar'Sakar. Care folosi proiectile telekinetice să-i arunce cât 
mai departe pe atacatori. 

Până la urmă scăpară de ei dar plătiră. Thubarr 
murise sub acţiunea rapidă a veninului şi unul dintre cvazi 
fusese ucis cu trei sulițe împlântate în cap, coiful îi zburase 
în timpul bătăliei. 

Barja, lăsând jungla în spate înainta precaut peste un 
covor de vegetaţia ca muşchii de copac. Corrigan 
încetinise, nu-i plăcea ce era dedesubt. Doar muşchiul 
ciudat şi nimic atceva. Alkanor avusese puţin timp să 
cerceteze împrejurimile, încercase în van să-l ţină în viaţă 
pe pitic. Degeaba, veninul lucrase repede. Acum elful 
întunecat se îngrijea ca toţi să se regenereze şi să fie 
vindecaţi. Cu toţii suferiseră în urma atacului. 

Ar'Sakar îşi regenerase repede corpul şi studia 
nodulii. Erau doi, ca nişte umflături enorme ieşind peste 
muşchiul brun. Rădăcinile masive provenind, probabil, de 
la entitatea mamă se vedeau cu greutate şi după cât erau 
de groase se gândea că muşchiul avea cel puţin un metru 
în înălţime. Alte chestii ciudate se ridicau în jurul 
nodurilor, braţe lungi, arbori cu forme noduroase şi petale 
mari dar şi prelungiri groase ce sclipeau ameninţător. 
Estimă distanţa până la noduri ca fiind de 8-10 kilometri. 
Biomantul spusese că entitatea păzea fiecare nodul dar 
ceea ce văzuseră nu prea era o apărare solidă. Fiind sigur 
că existau şi alte mijloace de apărare îşi extinse percepţia. 
Exista viaţă sub covorul de muşchi. Multe semne de viaţă. 
Şi se apropiau de ei. 


— Alkanor! Se îndreaptă lucruri spre noi! Pe sub 
covorul de muşchi! 

Elful întunecat reacţionă imediat şi apucă toiagul 
lansând trei sfere de foc deodată. Folosise puterea 
toiagului, păstrând-o pe-a sa. Exploziile arseră covorul de 
muşchi creeând goluri impresionante. 

Corrigan lăsă cârma barjei şi îndesă două bombe în 
aruncător. Incendiare. Le lansă cu repeziciune. Bader sări 
la aruncătorul de flăcări şi incendie totul în faţă. 

— Ar'Sakar linişteşte-i pe cvazi; ordonă Alkanor, în 
timp ce făcea o vrajă. Magia se lega cu greu, atât de 
aproape de noduli forţa psionică se intensificase, dar 
Alkanor era un magician puternic şi vraja prinse formă. 
Luând putere din incendii, trei elemente de foc prinseră 
formă şi începuseră să ardă totul în jur. Forţară şi mai 
mult. Luând putere din focurile deja existente, cu fiecare 
secundă ardeau o zonă tot mai mare dându-le 
aventurierilor timp să răsufle . 

Existau întradevăr printre atacatori creaturi ciudate, 
vegetale ce atacau cu colţi şi gheare dar care erau uşor 
incinerate de elementele focului. Corrigan adăugă două 
bombe cu mitralii devastând muşchiul pe zone întinse. 
Ar'Sakar îi liniştise pe cvazii care luară în primire armele. 
Alkanor întări bariera ce apăra barja şi preluă cârma, 
îndreptând din nou vehicolul către ţintă. Următorii 
kilometrii îi trecură arzând totul în cale ca o cometă. 
Alkanor mări dezastrul împrăştiind o duzină de proiectile 
arzânde. 

Dar adversarul dispunea de mijloace nebănuite. Vene 
groase se ridicaseră şi împrăştiară o pastă acidă acoperind 
elementele de foc. Stingându-le. Unul după altul. Ar'Sakar 
îndreptă sceptrul intind gura veninoasă şi se concentră. 
Energie distructivă concentrată într-un singur bolt lovi 
tulpina groasă cât doi oameni pulverizând-o în zeci de 
bucăţi. Alkanor distruse a doua tulpină trimițând o rafală 
de vârfuri îngheţate. 

Văzându-şi  apărările distruse entitatea pompă 
energie psionică în noduli ridicând creaturi şi mai 


puternice la luptă. Vegetaţia se strânse transformându-se 
în movile umblătoare de dimensiuni comparabile cu 
mamuţii. 

Prima se ridică formând braţe enorme de pământ şi 
lemn. Se ridică cu un tremur a pământului, pe un trunchi 
ca de şarpe. Văzând-o Corrigan trase o bombă cu mitralii 
deasupra nodulilor ucigând o grămadă de slujitori ikalli 
transformați ce trebăluiau îngrijând nodulul. Care, apărat 
de o scoarță groasă nici nu simţi atacul. Vrăjitorul 
întunecat creeă un nor incendiar între ei şi creatură. Dar 
alte două creaturi se formau, ridicându-se din muşchi, în 
stânga şi dreapta lor. 

— Corrigan. Tunul cu lavă! strigă Alkanor eliberând 
puterea trăsnetelor, lovind una din monstrozităţile în 
formare. 

Piticul, ajutat de-un cvaz montă repede tunul. Destul 
de repede încât să fie încărcat când prima monstrozitate se 
apropie destul de mult ca să strivească barja. Pulsul 
roşiatic, scuipat de tunul lavă, lovi în plin creatura şi într-o 
clipire de ochi explozia de căldură şi şoc o împrăştie în 
toate părţile. 

Ar'Sakar  canaliză energie psionică în sceptru 
eliberând-o sub forma sferei argintii ce impactă creatura 
formată în stânga. Lovită înainte de trăsnetele lui 

Alkanor creatura se împrăştie când energia psionică 
explodă rupând toate legăturile ce-i mențineau forma. 

Prima movilă umblătoare intrase în norul ncendiar şi 
fumega la toate încheieturile, braţul drept îi ardea dar 
continua să se apropie. 

Ar'Sakar trimise alt bolt telekinetic, epuizat de prima 
salvă boltul său avu efect minim doar năucind monstrul. 
Elful întunecat trimise trei vârfuri argintii direct în 
creatură. Vârfurile îngheţară porţiuni şi explodară. Bucăţi 
semnificative se prăbuşiră căscând găuri în monstru. 
Încetinându-l 

Flăcările se întindeau ajutate de forţa lui Ar'Sakar, 


cuprinseră în întregime zona. Creatura se zbatea dar fără 
şanse. Tunul cu lavă se reâncărcase. Şi pulsul roşiatic 
distruse încă o creatură. 

Restul aventurierilor din sania-pământ se descurcară 
şi ei trăgând cu arbalete, scuipătoare de vârfuri magice, 
aruncând pietre de foc. În general transformând 
împrejurimile într-un infern în care nimic nu putu rămâne 
în viaţă. 

Alkanor, obosit, cântări situaţia. Se descurcaseră 
bine dar folosiseră cea mai mare parte din resursele 
nonmagice de luptă. Şi încă nu loviseră nodulii. Folosind 
privirea magică văzu forţele psionice retregându-se lângă 
noduli ca o armură, imposibil de penetrat cu energiile 
magice ce-i rămăseseră şi nici cu tunul de lavă. 

Pe moment aventurierii se aflau în siguranţă. 
Distruseră apărătorii. Prin muşchiul chiar de la baza 
nodulilor mişunau încă destule semne de viaţă dar 
nesemnificative faţă de ce înfruntaseră până acum. 

— Trebuie să distrugem nodulii înainte ca să-şi 
revină; Ar'Sakar vedea acelaşi lucru cu puterile psionice 

— Ai destulă putere? Corrigan aşezase tunul de lavă 
pe un trepied bine prins de podeaua barjei şi Bader 
încărcase mortarul. 

— Nicio şansă. Există destulă putere ca să respingă 
atacurile mele; dordanul apucă arbaleta cu vârfuri de foc. 

— Dacă ne apropiem există lansatorul; murmură 
Alkanor 

— Ce? Harponul este destul pentru creaturi mari dar 
nu cred că poate distruge un întreg deal; Corrigan îl 
încurajă pe cvazul de la aruncătorul de flăcări bătându-l pe 
spate 

— De fapt, poate! 

Elful întunecat ordonă cvazilor să supravegheze mai 
departe muşchiul sub comanda lui Ar'Sakar, el căutând 
printre bagaje o ladă lunguiaţă. Atingând basoreliefurile 
potrivite, capacul se deschise lăsând să se vadă harponul 
gros cu vârf prelungit şi corp ciudat. Corpul harponului 
cilindric era însemnat cu o serie de scobituri şi rune. La 


anumite intervale erau depresiuni în care erau încrustate 
cristale. 

Ridicând harponul Alkanar folosi magia pentru a trezi 
puterile îmbibate în cristale. 

— Păstram harponul pentru creaturile mari, le spuse 
el. Dar dacă barja ne duce destul de aproape această armă 
poate distruge nodulul. 

— Poate? făcu neâncrezător Corrigan. 

— Da, poate. Dar va trebui să fim aproape. 

Ca răspuns piticul îndesat apucă cârma îndreptând 
prova către nodul. 

IV 

Nyras aşezat pe micul dâmb ce domina peticul de 
mlaştină îşi aştepta urmăritorii. Se despărţise de restul 
aventurierilor după ce-şi dăduse seama că vraja de 
invizibilitate a lui Ossian nu-i ajuta pe aventurieri cât timp 
biomantul îi însoțea. 

Entitatea comunicase cu el. Crease o legătură destul 
de rezistentă încât să-l urmărească prin intermediul ei. 
Fuseseră atacați de două ori de cete de ikalli. Numărul mic 
de atacatori şi forţa le asigurase victoria rapidă. Dar alte 
forţe, mult mai puternice se concentrau pe ei. Ossian nu 
dorise să-l lase pe elful alb singur înconjurat de duşmani în 
toate părţile dar nu avea altă alternativă. 

Trebuiau să ajungă la centrul entității ca s-o poată 
distruge. Cu puterile intacte. Şi aşa Nyras se despărţise de 
grup tăind de-a dreptul depresiunea acoperită cu ierburi 
înalte . Ţinta lui, poziţia relativă unde urma să fi ajuns 
Alkanor. 

Ajuns la cursul râului ce şerpuia pe fundul văii se 
oprise. Simţise adversarii strângându-se pe râpa ce gâtuia 
valea pe partea cealaltă. Puterea curgea în jurul lor. Apa 
râului era curată oferindu-i o sursă de energie în plus. Se 
uită mai bine scanând valea. Intreaga vale părea ferită de 


influienţa entității. Curios era că nu simţea rădăcinile 
groase invadând pământul. Mlaştina se formase ca 
revărsare a râului şi duşmanii aveau să aibă probleme cu 
traversarea ei. Şi nu numai mlaştina răspundea chemării 
lui ci şi creaturi micuţe dar vorace se postau în apropierea 
malurilor, sub suprafaţă, gata să atace. 

Simţi o nouă formă de viaţă. Agresivă, puternică şi 
ducând semne de inteligenţă în ea. Văzuse semne în ultima 
conexiune cu entitatea, pregătirea unui nou tip de 
războinic, o formă hibridă de viaţă între ikalli şi forma 
vegetală. Un luptător hibrid care să conducă trupele de 
ikalli şi să controleze creaturile vegetale. Încă nu-l văzuse 
dar îi percepea marea putere. 

Ossian îi oferise ajutor, destul ca să ţină piept unei 
mici armate. Şi adversarul îi dădea destul timp ca să se 
pregătească. Sfera de putere se formă în faţa lui, o masă 
cvasilichidă, vâscoasă. Tentacolele de putere se extinseră 
atingând apa râului, pământul solid, noroiul mlaştinii. Din 
toate extrăgea energie, putere. 

Ikalli explodară de pe vârful râpei, pe care-o 
coborâră în viteză intrând în noroiul mlaşinii care-i 
încetini. Fiinţe vegetale şi animale cu crescături organice îi 
urmară. Biomantul numără vre-o patruzeci după care se 
opri. 

Urma să fie o luptă pe cinste! 

Sfera de putere pe care tocmai o crease o trimise în 
mijlocul valului de atacatori. Explozia îi aruncă în toate 
direcţiile. Valul arzător ajuns la mlaştină 

ridică vaporii fierbinţi care se transformaseră într-o 
ceaţă ce-i acoperii vederea. Din fericire Nyras nu avea 
nevoie să-i vadă. 

Creaturile  mlaştinii răspunseră cererii sale şi 
atacară. Numărul mare de atacatori îi făcu să fie puţin 
folositori dar distrăgeau atenţia de la vraja mai mare pe 
care o puse în faţa lor. Intrară în furtuna electrică fiind 
aproape instantaneu eliminaţi de trăsnetele, fulgerele ce 


bântuiau zona. 

Alt atac izbucni în partea dreaptă, creaturi scoase din 
podurile organice, fiinţe create să ucidă. Semnând cu leii 
bătrâni, veneau în salturi lungi, unii fiind traşi jos în 
mlaştină, cei mai mulţi trecând. 

Puterea sa explodă sub forma unor proiectile magice, 
proiectile ce explodau la contact fiecare lovind o creatură. 
Urmă o salvă de vârfuri îngheţate ce răvăşiră trupele 
duşmane. Dar atacurile sale erau picături într-un ocean. 

Fiinţe asemănătoare şi de mărimea copacilor se 
desprinseră de restul junglei şi porniră la atac. Arbori vii, 
îmbibaţi cu energii psionice, urmaţi de armata de ikalli 
transformați purtând arcuri şi sulițe spin. 

Sfera se reformase şi se ridicase deasupra capului 
său strălucind ca şi cum ar fi fost un glob de gheaţă. 
Eliberă un trăsnet în cel mai apropiat adversar Apoi altul. 
Şi altul. Având timp aşeză două figurine, date de Ossian, 
pe pământ şi şoptii incantaţia. Ambele figurine începură să 
prindă viaţă, să se lărgească şi să crească. Prima un oştean 
purtând spadă şi scut părea turnat în bronz. A doua o 
entitate umanoidă de cristal roşu. Apărătorii se aruncară 
în luptă tăind în fiinţele controlate de zeu. Folosind energie 
magică elful alb ridică o cortină protectoare de trăsnete şi 
doboră arborele ce ameninţa să-l strivească pe oşteanul de 
bronz. 

Lupta se întorsese, ikalli nu aveau nimic care să 
poată distruge aliaţii biomantului. Muriră cu duzinele. 
Până şi copacii umblători căzură seceraţi. Armata se mişca 
dezordonat încercând să scape de trăsnete şi războinicii 
aduşi de Nyras, care folosi fulguratorul să doboare un 
copac umblător. 

Entitatea, creatura inteligentă, îşi construise şi 
creaturi puternice de când întâlnise ceata vrăjitorului. 
Tocmai ieşeau primele exemplare din coconi pe care le şi 
trimisese în luptă. Rădăcini puternice le  mişcau, 
mecanisme biologice complicate le asigurau forţă de atac. 
Prinşi de războinicul cristalin, spori acidici scuipaţi de-o 
asemenea creatură au început să-i mănânce armura. 


Oşteanul cu sabie fu impactat de ceva semănând cu un 
rinocer dar cu trei cornuri în faţă de os puternic. 

Biomantul arunca trăsnete în creaturi şi creeă un nor 
de insecte zburătoare cu dinţi ascuţiţi, care roiră pe ţinte 
lăsându-le schelet în câteva minute. Prea târziu pentru 
oştean care fu rupt în două de secera psionică folosită de 
păstorul armatei, o fiinţă asemănătoare arborilor umblători 
dar mult mai mobilă şi capabilă să direcţioneze energii 
psionice. 

Nyras folosi biciul de foc ca să incendieze alt luptător 
vegetal, când fu lovit de sfera psionică. Armura magică ce-l 
proteja îl apără dar simţi în plin atacul. Aruncă o piatră de 
foc în direcţia ikallilor şi aduse o bestie fantomă de 
mărimea urşilor să atace creatura. 

Simţi energia interioară sfârşiindu-se, folosise multă 
şi rezervele se epuizau rapid. Formă suflul de ger 
îngheţând două creaturi meduze mari. Şi fu doborât de 
rinocerul ciudat. Fu aruncat la distanţă dar era protejat de 
impactul fizic de scoarţa groasă ce-i servea drept armură. 
Recuperându-se rapid scotoci după elipsoidul negru dat de 
Ossian. 

Strângându-l în mână şopti cuvântul. Energia magică 
curse prin venele sale încărcându-l, revigorându-l. 

Fără să se uite împrăştie praf negru şoptind repezit 
incantaţia. Creeă o zonă întunecoasă. La adăpostul 
întunericului se rostogoli cât mai departe de luptători. În 
aceeaşi timp formă imagini, duplicate ale sale care o luară 
la fugă în toate părţile. 

O luă şi el la fugă trimițând vârfuri spectrale în toate 
direcţiile prin negură. S ări peste cadavre şi se feri de 
duşmanii buimăciţi. Distruse unul dintre copacii umblători 
c-o lance de forţă. 

Părăsind negura plescăi prin mlaştină atent la ce 
făceau sclavii entității. 

Dar înainte să-şi dea seama fu lovit de-o forţă 
psionică imensă. Doi păstori îl aşteptaseră răbdători şi 


acum îl legau împreună cu un cocon psionic cei extrăgea 
energiile. 

Ripostă eliberând trăsnete în ambii. Unul fu rupt în 
bucăţi de energia argintie ce urmării trăsnetul. N-apucă să 
trimită focul argintiu şi-n celălalt. Fu prins de tentacolele 
vegetale ale copacului umblător. Şi injectat cu venin. 

Greşală! Biomantul era imun la veninuri şi otrăvuri. 
Se prefăcu ameţit canalizând energie într-o undă de şoc 
eliberându-se şi trimițând toţi duşmanii în aer, în afara 
păstorului care era protejat de propriul scut bioenergetic. 
Lovi cu plasa psionică ţintuindu-l pe loc. 

Elful alb se eliberă dar le dăduse timp creaturilor să 
se dezmeticească şi să sară pe el. Le lovi cu un baraj de 
proiectile magice dar în zadar. Se buluciră la atac, bestia 
fantomă pe care o chemase iarăşi căzu sub boltul psionic al 
păstorului. Încercă să lege altă vrajă dar o labă enormă îl 
lovi în cap ameţindu-l. Şi lovitura finală! Un „ciocan 
„ psionic direct în moalele capului. Cu o forţă ce nu putea 
fi parată. 

Biomantul căzu inconştient. Pentru el lupta se 
terminase. 

Ji Ji Ji 

Ossian se mişcă fantomatic de-a lungul peretelui. 

Inaintând cu grijă trioul de aventurieri ajunsese la 
oraşul, dacă se putea numi oraş, ce se întindea în centrul 
platoului. Magul-luptător ştia că enorma movilă de 
vegetaţie ascundea înăuntru entitatea biologică 
considerată de ikalli zeu. 

De-a lungul drumului întâlniră slabă opoziție. Cel mai 
probabil entitatea se concentra pe Alkanor şi Nyras. Elful 
întunecat trimisese mesajul care confirma distrugerea 
primului nodul După aceea vibraţiile deveniseră haotice. 

Kinon apăru pe clădirea scundă care le servea drept 
adăpost temporar. Ras considera că fusese parte a 
vechiului oraş, înainte ca entitatea să apară şi să-i pună să 
construiască noul oraş. Forma actuală a lui Kinon era un 


fel de maimuţă pe care o văzură frecvent pe platou. Cu 
ajutorul ei se strecurase prin oraş căutând o cale să intre 
în movila vegetală. 

Ossian aruncă o privire asupra oraşului. 

Ridicat în jurul movilei, casele scunde erau mai mult 
grajduri unde creaturile ce fuseseră ikalli stăteau ca 
animalele. Plante umblătoare ca nişte monştri umblau 
printre ikalli ca un fel de gardieni. 

Mai era un alt tip de creaturi dar acestora doar 
viziunea magică le detecta aura psionică, ce împărțeau 
ordine tuturor. Lui Ras această situaţie îi displăcuse din 
primul moment. 

— Ţi-am găsit o cale; Kinon terminase schimbatul 
formei. 

— Unde? 

— Ştii, cavernele desenate de Alkanor? Unele dintre 
ele comunică cu casele de la suprafaţă. Pentru ventilaţie 
cred. Am coborât în una şi am trecut de gărzile lor. Urât de 
tot Au tot felul de coconi prin care extrag viaţa din ikallii 
sănătoşi. 'Tot acolo produc creaturi cum n-am mai văzut. Şi 
cresc în containere uriaşe. Îţi dai seama ce creaturi vor 
ieşi din ele? 

— Da, trebuie să-i lovim repede şi cu forţă. Crezi că 
ne putem strecura în interior? 

— Hai Oss! Chiar crezi că nu ne vor simţi? Chiar şi 
sub vraja de invizibilitate? 

— Mai avem o armă; Ossian puse figurina pe podea 
Ras începu să râdă încet: 

— Ossian, ştii cât costă o asemenea figurină? Să o 
folosim aici, unde nu ştim dacă ne aduce ceva. E tembel! 

— N-avem de ales. Diversiunea creată ne va ajuta să 
intrăm şi să ajungem la partea centrală. De acolo putem 
declanşa dezastrul. Ras, pregăteşte-ţi arsenalul. Atacăm 
imediat ce începe diversiunea; Kinon te rog du figurina 
într-un loc central. Dar nu mai mult de 500 metri. Altfel 
vraja nu funcţionează. 

Kinon încuvinţă şi-şi schimbă forma. Negrul se 
întoarse şi alese o casetă: 


— Ras, poţi să detonezi o bombă magică de la 
distanţă. 

— Da, lasă o vrajă pe ea. Vraja se disipează şi bomba 
explodează. 

— Excelent. Lăsăm o bombă-virus aici când intrăm. 

— O bombă-virus? Şefule, ne terminăm întreaga 
rezervă de arme strategice ca să doborâm o buruiană. 

— Ras! 

Tieflingul ridică umerii. Şi scoase cilindrul care era 
bomba cu viruşi. Odată activată trebuia doar o ţintă. Ţintă 
pe care Kinon o aşeza când punea şi figurina. Apăsă două 
depresiuni pe capacul cilindrului armând-o 

O dată ce Kinon se întoarse Ossian îşi începu 
incantaţiile ridicând bariere în jurul lor îmbrăcându-i în 
armură magică şi protecţii suplimentare. Şi vraja de 
invizibilitate completă. 

Se strecurară conduşi de Kinon până în apropierea 
casei legată la caverne. Ossian murmură incantaţia dând 
drumul vrăjii figurinei. Bătăi de inimă şi figurina crescu. Şi 
crescu.... Şi crescu... Până ce golemul de caer ajunse la 
aproape 20 m înălţime 

Ş i se porni să distrugă. Cu o singură mişcare zdrobi 
ikalli şi plante la nimereală. Oşteanul vegetal ce-i stătea în 
faţă fu rupt în două de furia golemului. Pumnul masiv 
sparse o casă în timp ce celălalt prinse o tulpină groasă şi 
o rupse cu uşurinţă. Doborâ următorii atacatori şi folosi un 
arbore umblător ca măciucă lovindu-i şi zdrobindu-i. Parcă 
stârnise un cuib de viespi: ikalli, animale modificate, zeci 
de feluri diferite de viaţă vegetală ieşeau de peste tot ca să 
distrugă pericolul ivit pe neaşteptate în mijlocul lor. Doar 
ca să fie zdrobiţi de golemul ce nici măcar nu fusese oprit 
de energiile psionice aruncate în el. Smulse o altă tulpină 
şi doborâ rânduri de sclavi ikalli. 

Ossian le făcu semn şi se strecurară în casă. Ikalli ce 
slujeau fugiseră să-şi apere zeul şi trecură fără probleme 
în caverne. 


— Ras, bomba! Să le mai dăm încă ceva de gândit! 

— Cred că acum porneşte. 

Întradevăr cilindrul se deschise eliberând sute de 
licurici. Licurici extrem de speciali, emiteau un câmp 
magic în jurul lor care ardea orice atingea. Şi dezintegra. 
Licuricii fură atraşi la început de momeala de feromoni, 
lăsată de schimbătorul formei dar prinseră emanaţiilor 
formelor de viaţă şi se năpustiră după ele. 

Înghiţând energia vitală. 

Distrugând tot ce întâlneau. Noua ameninţare îi 
deruta complet pe locuitorii oraşului. Vegetaţia luă foc, 
soldaţii cădeau la pământ consumati de micii atacatori. 
Entitatea judecă ciudat gândindu-se la protecţia ei, 
concentră păstorii pe golem după ce văzu că energiile 
psionice cu care-l ataca erau reflectate în jur, în proprii 
zeloţi. Licuricii îi respingea din jurul ei cu o barieră până 
ce trupele ieşind din coconi se ocupau de ei. 

În subteran trioul de aventurieri înaintase destul de 
mult prin caverne înainte de a fi descoperiţi de un păstor. 
Fiinţa hibridă supravieţuise doar secunda necesară să dea 
alarma înainte ca fulgerul întunecat din sceptrul lui Ossian 
să-l dezintegreze. Ras aruncă două pietre de foc de-a 
lungul pasajelor întunecate pe lângă care treceau. Aruncă 
în faţa meduzelor-soldat o bombă de înghețare. 

Kinon luă formă de demon-luptător zdrobind şi 
aruncând foc demonic în trupele zăpăcite pe care le 
întâlneau. 

Ossian trimise o salbă de vârfuri magice în toate 
direcţiile fiecare explodând la impact. Cavernele suferiseră 
modificări, de parcă intraseră în 

rădăcinile unui copac. Bio-energie şi forţe psionice 
curgeau prin pereţi, atacându-i sub forma unor luciuri 
sclipitoare. Magul atinse cu mâna peretele trimițând o 
vrajă de înghețare în toate direcţiile. Ras desfăcu capacele 
la două canistre, lăsând un fum gros să iasă. 

Fumul împiedica detectarea formelor de viaţă. Şi 


aruncă o grenadă cu fragmentare într-o formaţiune 
bulbucoasă plină de vene. Uşi le barau calea, mai mult un 
fel de închideri organice, dar puterile dezlănţuite a lui 
Ossian le spulberau. 

Ajunseră într-o cameră enormă în care zeci de hibrizi 
năvăliră pe ei. Unda de şoc concentrată ce izbucni din 
palmele lui Ossian îi trimise zburând. Ras tăie doi şi Kinon 
împrăştie alţii. 

— Pe aici spre încăperea centrală! strigă 
schimbătorul de formă. 

Ossian formă imagini multiple creeând confuzie în 
rândul apărătorilor. O luară la fugă de-a lungul coridorului 
ridicând un zid de metal în spatele lor. Tieflingul aruncă o 
bombă gheaţă în irisul ce bloca calea şi Kinon trecu în 
plină viteză spărgând gheaţa. Ajunseră într-un coridor 
enorm plin de crescături organice şi coconi enormi. Şi de 
păstori venind spre ei ca o falangă distrugătoare. 

Magul descătuşă puterea toiagului său, formând un 
torent de foc ceresc, arzând întreg coridorul. Distrugând 
până şi pereţii. 

— Să ne grăbim! le strigă celorlalţi. 

Simţi o vibraţie sălbatică, forţele psionice ce se 
adunau să-i distrugă deveniseră haotice şi disperate. Alt 
nodul fusese cumva distrus. 

Ajunseră într-o altă încăpere în centrul movilei, înaltă 
şi largă, plină până în vârf de structuri asemănătoare 
nodulilor. 

Reacţia fu instantanee. Un fulger psionic de proporţii 
colosale lovi în Ossian, a cărui întreagă energie magică 
întări bariera protectoare. Căzu în genunchi strângând 
elipsoidul întunecat ce-i reînsufleţea energia, permițându-i 
să reziste atacului. 

Ras atinse ambele inele de pe mâna dreaptă. Urgent 
magia făcu o armură şi un glob de respingere a energiei. 

Dar atacul următor îl lovi pe Kinon, a cărui protecţie 
magică rezistă câteva clipe apoi cedă şi corpul 
schimbătorului de formă fu spulberat în mii de bucățele. 
Ossian privi neputincios pierzându-şi prietenul. 


Furia îi veni din centrul fiinţei, explodând într-o 
vrajă, un baraj de proiectile magice nova. O întreagă serie 
de noduli fură distruşi, fiind parte a creierului entității, 
disturbările psionice fură enorme, revertebrându-se în 
întreaga entitate. 

Alt baraj de proiectile nova cu putere imensă ţâşni 
din el şi altele explodară, simţi entitatea urlând de durere. 
Câmpul psionic se prăbuşi. Ossian făcu două lucruri 
deodată: activă baliza ţintă şi deschise uşa magică. 

— Ras! urlă cât putu de tare. 

Tieflingului nu trebui să-i spui de două ori. Sări, cap 
înainte, prin uşă. Urmat de Ossian 

Sai-nerul apăru deasupra movilei, fără câmp psionic 
putea efectua translocarea locală. Tunurile cu quass 
pulverizară părţi ale entității cât timp cilindrul protejat de 
un câmp energetic fu lansat în inima movilei. 

Secundele trecură ca anii. Entitatea îşi refăcea 
controlul devenind din ce în ce mai puternică. Dar 
motoarele sai-nerului se reâncărcară şi asurul efectuă 
translocarea. 

Bomba supernova explodă, luând cu ea inima 
platoului. 

Sai-nerul ateriză în acelaşi loc unde aterizase prima 
oară când veniseră pe lumea aceasta, lângă rămăşiţele 
taberei. Acolo unde Ossian se sprijinea de Ras luând câte o 
înghiţitură din plosca cu revitalizator. Amândoi stând în 
mijlocul locului liber, departe de orice vegetaţie care ar fi 
putut sări la ei. Ros lăsase sacul de călărorie lângă el şi 
sorbea la fel de nesăţios o poţiune. 

Văzând vasul aterizând Ras se ridică urmat de 
Ossian, amândoi clătinându-se epuizați de bătălia prin care 
trecuseră. 

— Unde este Kinon? fu primul lucru pe care-l spuse 
asurul când intrară 

— A murit; murmură Ras lăsându-se jos cu spatele pe 
peretele vasului. 


— Ceilalţi? vocea magului negru era la fel de stinsă 

— Nava spune că Alkanor este în viaţă. Stins, dar 
semnalul e acolo. Locatarul saniei-pământ nu mai 
transmite şi nici maşinăria aparţinând lui Corrigan. 

— Du-ne la locaţia elfului întunecat! Vasul se ridică şi 
dispăru fulgerător. 

Reapărând deasupra locului unde se afla locatorul 
magului elf întunecat. Ateriză. 

Sania zăcea într-o rână, o gaură apreciabilă în 
centru, cutii şi bucăţi împrăştiate în toată zona. La 
adăpostul oferit de-o bucată, zăcea întins Alkanor cu Bader 
lângă el, îngrijindu-se de trupul războinicului Corrigan. 

O dată ieşiţi din navă Ar'Sakar apăru de după 
tulpinile rupte ţinând arbaleta cu vârfuri de foc în mână. 
Dându-şi seama cine sunt noii veniţi lăsă ţeava armei să 
coboare. 

— Scuze. Am crezut că sunteţi creaturi. 

— Ce s-a întâmplat? întrebă autoritar Ossian 
mergând direct la trupul lui Alkanar. 

Ar'Sakar le explică cum distruseră primul nodul cu 
harponul şi continuaseră la al doilea nodul. Chiar înainte 
de a ajunge la noduli, sub îndrumarea dardanului, 
interceptaseră păstorul vegetal şi escorta lui ce cărau cu ei 
coconul organic în care fusese închis Nyras. Ar'Sakar 
avusese o viziune. Apoi atacaseră nodulii. 

Cu armele rămase, aproape fără muniţie bătălia se 
dovedise încinsă, mai ales o dată cu apariţia multor arbori 
oşteni şi păstori. Sania fusese distrusă de-o movilă 
mişcătoare, Alkanor folosise vrăjitorii devastatoare şi 
câştigaseră dar elful întunecat, lovit de crengile puternice 
ale duşmanilor, căzuse şi izbit de atacuri psionice intrase 
în comă. 

Corrigan căzuse izbind păstorii cu ciocanul său 
distrugător. Măcelul în rândurile armatei vegetale fusese 
zdrobitor. Cvazii muriseră toţi, îngropaţi sub 

marea de creaturi. Se dovediseră războinici încercaţi 


până la sfârşit, măcelărindu-şi atacatorii fără milă. 
Căzuseră doar datorită numărului. 

Ordonându-i asurului să zboare deasupra platoului 
distrugând orice semn de noduli sau alte structuri vegetale 
rămase Ossian administră îngrijire magică  elfului 
întunecat. În timp ce Ras lua măsuri de precauţie şi-l 
îmbărbăta pe Bader. Aşeză un totem de reânvigorare şi 
scut care forma un dom de protecţie. 

— Are nevoie de ajutor specilizat; spuse Ossian după 
ce-l înconjură pe Alkanor cu o aură de stază. Trebuie să-l 
ducem la Kyr imediat. Şi nu cred că Nyras este mai bine. 

Ras verificase coconul organic şi nu ştia ce să facă. 
Ar'Sakar era sigur că biomantul se afla încă în viaţă dar nu 
ştia cum să-l taie şi să-l scoată din el. Dar nici nu-l putea 
lăsa înăuntru. Lamele pumnalelor fulgerară despicând 
carapacea organică. Nyras zăcea prins într-o serie de 
chestii organce care îi intrau prin piele. Fără să mai stea 
pe gânduri, speriat de faptul că tovarăşul lor ar fi injectat 
cu cine ştie ce otrăvuri ucigătoare, tiefingul îl smulse cu 
forţa punându-l la pământ 

— Ceva este în neregulă cu el. 

Ar'Sakar îşi folosea puterile să-i vadă câmpul 
bioenergetic.  Instinctiv Ras se mişcă fulgerător cu 
aruncătorul de vârfuri ţintind o umbră micuță ce sărise de 
după nişte rămăşiţe. Se opri la timp, umbra se dovedi a fi 
bursucul ce-l urmase pe Nyras peste tot. Fugind pe 
picioarele scurte, bursucul se duse lângă corpul elfului alb. 

Nimeni nu-l opri. Apoi o lumină ciudată luă formă în 
jurul bursucului, o lumină verde strălucitoare ce sări în 
corpul biomantului. Ossian îl opri pe Ar'Sakar să distrugă 
animalul. 

Ceva se întâmpla. Corpul biomantului tresări 
necontrolat. Deschise ochi. Tuşi şi începu să se 
zvârcolească, tovarăşii fiind nevoiţi să-l ţină nemişcat. O 
substanţă vâscoasă începu să-i iasă prin urechi, nas şi 
gură. Apoi păru să se trezească şi îi privii. Ochii deveniră 
orbi de lumină, câmpul bioenergetic devenind orbitor. 
Ossian îi făcu semn discret lui Ras. Să fie gata să-l termine 


pe Nyras dacă se dovedea că entitatea îl infectase. 

— Am câştigat? răguşit Nyras reuşea să pronunţe cu 
greu cuvintele. 

— Entitatea a fost distrusă; răspunse Ras. Dar cu tine 
ce s-a întâmplat? 

— Am fost capturat. Pus în ceva la păstrare. Cred că 
zeul urma să mă studieze şi să mă transforme într-un sclav 
de-al său. 

— Şi? Ossian strânsese destulă energie ca să-l 
distrugă cu un singur bolt. Biomantul zâmbii şters 

— Ar fi reuşit dacă nu mi-aş fi tranferat o părticică de 
putere în prietenul meu mustăcios; mângâie pe cap 
bursucul; Apărarea mea a luptat împotriva intruziunilor şi 
a substanţelor pompate în mine dar fără scânteia din el nu 
mi-aş fi revenit la conştinţă. 

Sai-nerul reapăru deasupra lor. Asurul distrusese 
rămăşiţele vegetale. Nyras urma să intre din nou în transă. 
li va lua câteva zile ca să-şi curețe sistemul. De aceea 
Ossian hotărâ să plece cu Alkanor, Bader, Ar'Sakar şi 
Nyras, la Kyr. Să-l dea pe elful întunecat pe mâna 
doctorilor. Urma să strângă câţiva prieteni şi să se 

reântoarcă. Ras rămânea în această lume protejând 
rămăşiţele barjei şi să negocieze cu conducătorii ikalli şi 
vettoni. Urmau să plătească de nu puteau să ducă. Tocmai 
îi costaseră viaţa unor tovarăşi. 

Asta gândea Ras privind sai-nerul dispărând în 
străfulgerarea luminoasă a saltului interdimensional. 

VĂNATORII DE ZEI 

(vol. III) 

Alkanor privi întinderea întunecată şi fu cuprins de- 
un fior rece ce-i trecu prin şira spinării. Era din nou aici. 

În Abys. Un loc pe care sperase să nu-l vadă în 
curând. Dar existau lucruri peste care nu se putea trece. Şi 
cel mai important era cuvântul său. Onoarea sa era în joc. 


Strânse pelerina vrăjită protejându-se de forţele 
negative şi coboră cărarea tăiată în stâncă care ducea la 
Kaset - Oraşul Pustiului. Nu-i înştiinţase pe camarazii săi 
de plecarea sa în Abys, era problema lui personală şi avea 
să şi-o rezolve singur. 

Creaturi ciudate se strecurau prin întunecime 
urmărind noul venit în planul lor de existenţă. Dar aura de 
putere îi ţinea la distanţă, nu supravieţuiseră atât de mult 
în Abys fără să-şi fi dezvoltat simţul pericolului. 

Dar o pereche de ochi roşii îl urmăreau cu interes 
judecându-i forţa. Vânătorul de recompense se mişcă ca o 
umbră în urma magului întunecat. Pregătindu-se să 
lovească. Recompensa pusă pe capul lui Alkanor de Ta- 
Sratki era substanţială şi avea de gând s-o colecteze. 


